İslam Əməkdaşlıq Təşkilatı Ermənistanı təcavüzkar, Xocalı faciəsini isə soyqırımı kimi tanıyan ilk beynəlxalq təşkilatdır | Xalq Qəzeti\nAzərbaycanın İslam Əməkdaşlıq Təşkilatına qəbul olunmasından 21 il keçir\n28.12.2012 11:43 | Oxunma sayı: 1575\nİslam həmrəyliyi çərçivəsində beynəlxalq təşkilat yaratmaq ideyası 1969-cu il sentyabrın 22-25-də Mərakeşin paytaxtı Rabatda keçirilən 25 müsəlman ölkəsinin dövlət və hökumət başçılarının birinci konfransında özünün siyasi həllini tapdı. Zirvə toplantısında qəbul edilmiş bəyanatda görüşdə iştirak edən dövlətlər arasında iqtisadiyyat, elm, mədəniyyət və başqa sahələrdə əməkdaşlıq, eləcə də qarşılıqlı yardım üzrə məşvərətlər keçirilməsi, yarana biləcək problemlərin BMT-nin prinsipləri əsasında həll edilməsi barədə öhdəliklər əks olunmuşdur.\nİslam Konfransı Təşkilatının (İKT/İƏT - 2011-ci il iyunun 28-də İslam Konfransı Təşkilatının (İKT) Xarici İşlər Nazirləri Şurasının Qazaxıstanın paytaxtı Astanada keçirilən XXXVIII sessiyasında təşkilatın adının dəyişdirilərək İslam Əməkdaşlığı Təşkilatı (İƏT) adlandırılması haqqında qərar qəbul edilmişdir) nizamnaməsi qəbul edilənə qədər 1970-ci ilin mart ayında Kəraçi şəhərində təşkilatın üzvü olan dövlətlərin xarici işlər nazirlərinin birinci konfransında İƏT Baş Katibliyi təsis edildi. 1972-ci ilin mart ayında Ciddədə keçirilmiş xarici işlər nazirlərinin üçüncü konfransında İƏT nizamnaməsi 30 dövlət tərəfindən qəbul olundu.\nZirvə toplantısında nizamnaməyə əsasən İslam dünyasının vacib problemləri müzakirə edilir, həmin məqsədlə təşkilatın siyasəti əlaqələndirilir. İƏT-in Zirvə toplantısında sənədlərin qəbulu konsensus əsasında, yəni qərar və qətnamələr iştirakçıların mövqeyinin razılaşdırılması yolu ilə həyata keçirilir və hər hansı iştirakçı tərəfindən rəsmi etiraz olmadıqda sənəd qəbul edilmiş hesab olunur.\nİƏT-in məqsədi təşkilatın üzvü olan dövlətlər arasında islami həmrəyliyi möhkəmləndirmək; elmi, mədəni, sosial, iqtisadi və digər həyati əhəmiyyətli sahələrdə üzv dövlətlər arasında əməkdaşlığı müdafiə etmək, həmçinin beynəlxalq təşkilatlarda üzv dövlətlər arasında məsləhətləşmələr keçirmək; irqi ayrı-seçkiliyin və müstəmləkəçiliyin bütün formalarının ləğv edilməsinə yardım etmək; ədalət əsasında beynəlxalq sülhün və təhlükəsizliyin təmin edilməsi; işğal olunmuş müqəddəs yerləri azad etmək və toxunulmazlığını təmin etmək uğrunda mübarizəni əlaqələndirmək; Fələstin xalqının öz hüquqlarının qaytarılması və ərazısınin azad edilməsi yolundakı mübarizəsini dəstəkləmək; bütün islam xalqlarının öz ləyaqət, istiqlaliyyət və milli hüquqlarını qorumaq yolundakı mübarizəsini dəstəkləmək; üzv ölkələrin digər ölkələrlə əməkdaşlıq və qarşılıqlı anlaşması üçün şərait yaratmaqdır.\nİslam Əməkdaşlıq Təşkilatı hazırda 57 dövləti özündə birləşdirir. Bundan əlavə, bəzi ölkələrin müsəlman icmalarının, eləcə də bir sıra beynəlxalq və regional təşkilatların nümayəndələri İƏT yanında müşahidəçi statusuna malikdirlər. İƏT Birləşmiş Mİllətlər Təşkilatı ilə sıx əməkdaşlıq edir və 1975-ci ildən BMT yanında müşahidəçi statusu almışdır. BMT Baş Məclisinin 36-cı sessiyasında “BMT ilə İƏT arasında əməkdaşlıq haqqında” qətnamə qəbul edilmişdir. İƏT üzvü olan dövlətlərin ümumi əhalisi bir milyard nəfərdən çoxdur və bir yerdə götürüldükdə bu dövlətlər böyük mənəvi, siyasi, iqtisadi, elmi və mədəni potensiala malikdir.\nAzərbaycan Respublikası 1991-ci il dekabrın 8-də İƏT-in Dakarda keçirilən dövlət və hökumət başçılarının 5-ci konfransında 46-cı tamhüquqlu üzv kimi təşkilata qəbul olunmuşdur. İƏT Azərbaycan öz dövlət müstəqilliyini bərpa etdikdən sonra beynəlxalq hüququn subyekti kimi qəbul olunduğu ilk beynəlxalq təşkilatdır. Həmin dövrdə Azərbaycanın İƏT-ə üzv qəbul olunması həm erməni təcavüzünə məruz qalmış, eləcə də informasiya təbliğat imkanları zəif olan ölkəmizin öz haqlı mövqeyinin dünya ictimaiyyətinə çatdırması, həm də İƏT-in Ermənistan-Azərbaycan münaqişəsinə münasibət bildirməsi üçün əsas verməklə yanaşı, islam dövlətləri tərəfindən dəstəklənməsi üçün çox zəruri idi.\nBuna görə də təşkilata üzv qəbul edildikdən üç ay sonra Azərbaycan hökumətinin müraciətinə cavab olaraq İƏT-in Baş Katibi Həmid əl-Qabid öz müavini Məhəmməd Möhsinin rəhbərlik etdiyi nümayəndə heyətini ölkəmizdəki ictimai-siyasi vəziyyət və Dağlıq Qarabağ probleminin sülh yolu ilə həll edilməsi üçün mövcud imkanlarla tanış olmaq üçün regiona göndərdi. İƏT nümayəndə heyəti Azərbaycanda, Ermənistanda, Türkiyədə, İranda, Rusiyada olmuş, bu ölkələrin xarici işlər nazirliklərinin vəzifəli şəxsləri ilə, eləcə də BMT-nin xüsusi nümayəndəsi Sayruns Venslə Dağlıq Qarabağ münaqişəsi ilə əlaqədar məsləhət xarakterli görüşlər keçirmişlər.\n1993-cü il aprel ayının 25-29-da Pakistan İslam Respublikasının Kəraçi şəhərində keçirilmiş İƏT Xarici İşlər nazirlərinin 21-ci konfransında Ermənistan-Azərbaycan Dağlıq Qarabağ münaqişəsi üzrə qətnamə qəbul edildi. Qətnamədə Ermənistanın ölkəmizə qarşı təcavüzü pislənmiş, erməni silahlı qüvvələrinin işğal olunmuş Azərbaycan torpaqlarından təcili çıxarılması tələb olunmaqla münaqişənin sülh yolu ilə aradan qaldırılmasının vacibliyi bildirilmişdir. 1993-cü ildə Ermənistan silahlı qüvvələrinin Azərbaycan ərazilərinə genişmiqyaslı hücumu və torpaqlarımızın işğalı ilə əlaqədar noyabr ayının 23-də BMT iqamətgahında İƏT-in üzvü olan ölkələrin xarici işlər nazirlərinin əlaqələndirmə toplantısı keçirilmiş, burada Azərbaycan Prezidenti Heydər Əliyevin erməni təcavüzü ilə əlaqədar ölkəmizin düşdüyü vəziyyət barədə toplantı iştirakçılarına dərin məzmunlu müraciəti oxunmuş və Ermənistanın son təcavüzü ilə bağlı bəyanat qəbul edilmişdir.\nÜmummilli lider Heydər Əliyevin 1994-cü ilin iyul ayında Səudiyyə Ərəbistanına rəsmi səfəri çərçivəsində müqəddəs Kəbədə ümrə ziyarəti, kral Fəhd bin Əbdüləzizlə apardığı danışıqlar, İƏT Baş katibliyinin rəhbərliyi ilə keçirdiyi səmərəli görüşlər Azərbaycana islam aləmində olan maraq və diqqəti daha da artırdı. Nəticədə İƏT-in beynəlxalq aləmdəki nüfuz və imkanlarından lazımi səviyyədə istifadə edə bilməsi Azərbaycanın mövqeyini daha da möhkəmləndirərək əməkdaşlığın gələcək inkişafına zəmin yaratdı. 1994-cü il noyabr ayının axırlarında İƏT-in Baş katibi Həmid əl-Qabid Azərbaycana səfər etdi. Səfər zamanı o, Azərbaycanın İslam Konfransı Təşkilatı ilə əlaqələri və bu təşkilatda tutnduğu yer haqqında Azərbaycan Prezidenti Heydər Əliyevlə müzakirələr apardı. Həmid əl-Qabid İƏT-in Ermənistanın Azərbaycana qarşı təcavüzünü pislədiyini və münaqişənin dinc siyasi vasitələrlə həll olunmasına tərəfdar olduğunu bildirdi.\n1994-cü il dekabrın 13-14-də Mərakeş Krallığının Kasablanka şəhərində İƏT-ə üzv olan ölkələrin dövlət və hökumət başçılarının 7-ci Zirvə toplantısı Azərbaycan üçün xüsusi əhəmiyyət kəsb edirdi. Azərbaycanın üzv dövlət kimi ilk dəfə iştirak etdiyi Zirvə Konfransında çıxış edən Azərbaycan Respublikasının Prezidenti Heydər Əliyev dərin məzmunlu çıxışı, keçirdiyi görüşləri ilə ölkəmizin bu təşkilat daxilində mövqeyini xeyli möhkəmləndirdi.\nKonfransda Azərbaycanla əlaqədar iki qətnamə qəbul edildi. Ermənistan-Azərbaycan münaqişəsinə dair qətnamədə Ermənistanın Azərbaycana təcavüzü kəskin şəkildə pislənilmiş, bu təcavüzə son qoyulması tələb olunmuş və zor gücünə ərazi ələ keçirilməsinin yolverilməz olduğu bildirilməklə, ilk dəfə olaraq Ermənistan beynəlxalq səviyyədə təcavüzkar kimi qiymətləndirilmişdir. Konfransda qəbul edilən ikinci qətnamədə Ermənistanın hərbi təcavüzü nəticəsində bir milyondan artıq qaçqın olması ilə əlaqədar Azərbaycana iqtisadi və humanitar yardım göstərilməsi öz əksini tapdı. Konfransın qəbul etdiyi Yekun bəyannaməyə isə Ermənistanın Azərbaycana təcavüzü haqqında geniş bir bölmə daxil edildi.\nİƏT-ə üzv olan ölkələrin xarici işlər nazirlərinin İndoneziyanın Cakarta şəhərində 1996-cı il dekabrın 9-13-də keçirilən 24-cü konfransında da Azərbaycanla bağlı bir neçə qətnamə qəbul edilmişdir. Ölkə rəhbərliyinin apardığı məqsədyönlü fəaliyyət nəticəsində 1993-cü ildən başlayaraq İƏT konfranslarının Ermənistan-Azərbaycan münaqişəsi ilə əlaqədar qəbul etdiyi qətnamələrin adı dəyişdirilərək, “Ermənistan Respublikası ilə Azərbaycan Respublikası arasında münaqişə haqqında” qətnamə əvəzinə, “Ermənistan Respublikasının Azərbaycan Respublikasına qarşı təcavüzü haqqında” qətnamə adlandırılmağa başlandı. Əvvəlki qətnamələrdə olduğu kimi, Ermənistanın təcavüzkarlığını pisləyən bu qətnamədə də BMT Təhlükəsizlik Şurasının qəbul etdiyi məlum qətnamələrin yerinə yetirilməsi, Azərbaycanın işğal olunmuş ərazilərindən o cümlədən Şuşa və Laçından Ermənistan silahlı qüvvələrinin dərhal, qeyd-şərtsiz və tamamilə çıxarılması təkidlə tələb edilirdi. Cakarta konfransında bu qətnamədən başqa Azərbaycan Respublikasına iqtisadi yardım göstərilməsi haqqında başqa bir qətnamə də qəbul edildi. Konfransın Yekun sənədində isə Ermənistan-Azərbaycan münaqişəsinin aradan qaldırılması prinsipləri - Azərbaycanın ərazi bütövlüyü, Azərbaycan Respublikası tərkibində Dağlıq Qarabağa muxtariyyət verilməsi və Dağlıq Qarabağın bütün əhalisinin təhlükəsizliyinin təmin olunması prinsipləri barədə Lissabon sammitində qəbul edilmiş ATƏT sədrinin bəyanatının yekdilliklə müdafiə olunması haqqında maddə öz əksini tapdı.\n1997-ci il martın 23-də İƏT-ə üzv olan ölkələrin dövlət və hökumət başçılarının İslamabadda ölkənin müstəqilliyinin 50-illiyinə həsr edilmiş növbədənkənar toplantısında qəbul edilmiş bəyannamənin Azərbaycanın ərazi bütövlüyünü dəstəkləyən 10-cu maddəsində Ermənistan tərəfindən ölkəmizə qarşı edilən təcavüz qətiyyətlə pislənilmiş, işğal edilmiş ərazilərin azad olunması tələb olunmuşdur. Bundan əlavə, 1997-ci il oktyabrın 4-də BMT Baş Məclisinin 52-ci sessiyası çərçivəsində BMT iqamətgahında keçirilmiş İƏT xarici işlər nazirlərinin əlaqələndirmə toplantısının Yekun Bəyanatında İslam dünyasının digər problemləri ilə yanaşı, Ermənistanın Azərbaycana qarşı təcavüzü məsələsi də öz əksini tapdı.\nİƏT ölkələrinin dövlət və hökumət başçılarının İran İslam Respublikasının Tehran şəhərində 1997-ci il dekabrın 8-11-də keçirilən 8-ci Zirvə konfransı əvvəlki qətnamələrin müddəalarına istinad edərək Ermənistan Respublikasının Azərbaycan Respublikasına qarşı təcavüzü haqqında daha bir qətnamə qəbul etdi.\nTehran Zirvə konfransında qəbul edilən bu qətnamə Cakarta konfransında qəbul edilmiş qətnaməni bir daha təsdiq etdi. Bundan başqa, İƏT-in 8-ci Zirvə toplantısında qəbul edilmiş Tehran bəyannaməsinin 8-ci maddəsi də Azərbaycana aid idi. Burada deyilirdi ki, İƏT üzvü olan dövlətlər Ermənistan Respublikasının Azərbaycan Respublikasına təcavüzü faktını bir daha təsdiq edir və Ermənistan qoşunlarının Azərbaycanın işğal edilmiş bütün ərazilərindən çıxarılmasına, münaqişənin tezliklə və sülh yolu ilə həll edilməsinə çağırırlar. Tehran Zirvə toplantısının Yekun bəyannaməsinin 56-cı maddəsində isə göstərilirdi ki, konfrans Ermənistan və Azərbaycan arasında münaqişənin nizama salınmasına dair ATƏT sədrinin 1996-cı il Lissabon sammitində qəbul edilmiş bəyanatında ifadə olunmuş üç prinsipə tərəfdar olduğunu bir daha təsdiq edir və bu addımı Azərbaycana qarşı təcavüzün ciddi nəticələrinin dərhal aradan qaldırılmasının təminatı kimi qiymətləndirir. Beləliklə, Tehranda qəbul edilən sənədlərdə Azərbaycanın mənafeyi bütünlüklə müdafiə olundu.\nAzərbaycan Prezidenti Heydər Əliyev Tehran Zirvə konfransındakı nitqində İƏT-in müsəlman dünyasında və beynəlxalq aləmdə apardığı işlərə böyük əhəmiyyət verərək üzv dövlətləri fəal əməkdaşlıq etməyə, müsəlman ölkələrində davam edən münaqişələrin sülh yolu ilə həllində, ölkəmizin ərazi bütövlüyünün təmin olunmasında, eləcə də sabit inkişafa nail olunmasında əməkdaşlığın daha da artırılmasının zəruriliyini qeyd etmişdir. Bununla yanaşı, Azərbaycanın dövlət başçısı İƏT rəhbərliyinə və üzv dövlətlərin başçılarına təşkilatın yüksək səviyyəli toplantılarında Ermənistanın təcavüzkar siyasətini pisləyərək, ədalətli qərarlar qəbul etdiklərinə görə təşəkkürünü bildirmişdir.\nAzərbaycan Prezidenti Heydər Əliyevin apardığı səmərəli danışıqlar və məqsədyönlü fəaliyyət nəticəsində İƏT dövlət və hökumət başçılarının 1994-cü ildə Kasablankada keçirilmiş 7-ci Konfransının qəbul etdiyi qətnamənin adı 1997-ci ildə Tehranda keçirilən 8-ci Konfransda dəyişdirilərək “Ermənistan Respublikası və Azərbaycan Respublikası arasında münaqişə haqqında” qətnamə əvəzinə “Ermənistan Respublikasının Azərbaycan Respublikasına qarşı təcavüzü haqqında” qətnamə adlandırıldı.İƏT-in xarici işlər nazirlərinin 1998-ci il martın 15-17-də Qətər dövlətinin paytaxtı Dohada keçirilən 25-ci konfransında Tehran Zirvə toplantısında qəbul olunmuş qətnaməyə Azərbaycan tərəfinin etdiyi yeni düzəliş və əlavələr qəbul edilmiş qətnamədə tam şəkildə öz əksini tapdı. Konfrans bir daha Ermənistanın təcavüzkar siyasətini pisləməklə Azərbaycanın ərazi bütövlüyünə və suverenliyinə hörmət etməyə çağırmışdır.\nBundan əlavə, konfransda “Azərbaycan Respublikasına maliyyə və iqtisadi yardım haqqında” qəbul edilmiş qətnamədə bütün üzv dövlətlərə, islam institutlarına və beynəlxalq təşkilatlara Azərbaycana iqtisadi və humanitar yardım göstərilməsi üçün müraciət edilmişdir. Kofnransın Yekun Bəyanatında isə, Ermənistan Respublikasının Azərbaycan Respublikasına qarşı təcavüzünə dair bənd öz əksini tapdı.\nAzərbaycanın maraqlarına tam şəkildə uyğun olan və ölkəmizin ədalətli mövqeyini beynəlxalq səviyyədə dəstəkləyən həmin sənədlər İƏT-nin üzvü olan ölkələrin dövlət və hökumət başçılarının 2000-ci il noyabrın 12-13-də Dohada keçirilən Zirvə toplantısında bir daha təsdiq edilərək qəbul olundu. İƏT-in Zirvə toplantısında ilk dəfə olaraq Ermənistanın təcavüzü nəticəsində ölkəmizin tarix və mədəniyyət abidələrinin məhv edilməsi və dağıdılması ilə əlaqədar qətnamənin qəbul edilməsi çox zəruri və təqdirəlayiqdir.\nÜmumiyyətlə, İslam Əməkdaşlıq Təşkilatı çərçivəsində Ermənistanın Azərbaycana təcavüzü ilə əlaqədar qəbul edilmiş sənədlər bu təşkilatın müntəzəm keçirdiyi toplantılarda hər dəfə Azərbaycan tərəfinin təklifi ilə yeni bəndlər əlavə edilərək xeyli təkmilləşdirilmişdir. Belə ki, İƏT xarici işlər nazirlərinin Kuala-Lumpur (2000), Bomako (2001), Xartum (2002), Tehran (2003), İstanbul (2004), Səna (2005), Bakı (2006), İslamabad (2007), Kampala (2008), Dəməşq (2009), eləcə də İƏT-in üzvü olan ölkələrin dövlət və hökumət başçılarının Putracaya (2003) və Dakarda (2008) keçirilən növbəti zirvə toplantılarında Azərbaycanla əlaqədar çox mühüm əhəmiyyət kəsb edən sənədlər qəbul edilmişdir.\nBununla yanaşı, İƏT-in Dakarda keçirilən 11-ci Zirvə konfransında təşkilaltın yeni Nizamnaməsi qəbul edilmişdir. İƏT-in bu əsas sənədinin məqsəd və məramları bölməsində Azərbaycan nümayəndə heyətinin fəaliyyəti nəticəsində ərazisi işğal altında olan dövlətlərin öz ərazi bütövlüyünü bərpa etməsi hüququnun üzv dövlətlər tərəfindən birmənalı dəstəklənməsi barədə müddəanın təsbit edilməsi ölkəmiz üçün müstəsna əhəmiyyətə malikdir. Təsadüfü deyildir ki, Dakar toplantısının keçirildiyi günlərdə, yəni 2008-ci il martın 14-də BMT Baş Məclisinin 62-ci sessiyasında Azərbaycan nümaynədə heyətinin təqdim etdiyi “Azərbaycanın işğal edilmiş ərazilərində vəziyyət” adlı qətnamənin qəbul edilməsində İƏT-ə üzv olan dövlətlərin mövqeyi mühüm rol oynamışdır.\nSon illər Azərbaycanın İƏT ilə münasibətləri keyfiyyətcə yeni mərhələyə qədəm qoymuşdur. Heç şübhəsiz ki, təşkilata üzvlüyün ilk illərində Ermənistanın təcavüzünə məruz qalan Azərbaycanın xarici siyasətinin əsas məqsədi bu işğalın səbəb və məqsədlərinin, onun ağır nəticələrinin dünya ictimaiyyətinə çatdırılması ilə bağlı olmuşsa da, İƏT ilə əməkdaşlıq təkcə bu problemin həlli üçün siyasi sənədlərin qəbul edilməsi ilə məhdudlaşdırılmamış, çoxşaxəli, qarşılıqlı maraq əsasında əməkdaşlıq əlaqələri genişləndirilmişdir.\nAzərbaycan Respublikasının Prezidenti cənab İlham Əliyevin 2005-ci ilin dekabrında İƏT-in Məkkədə keçirilmiş 3-cü fövqəladə Zirvə görüşündə iştirakı, eləcə də dövlət başçısının təşəbbüsü ilə 2006-cı il iyunun 19-21-də İƏT xarici işlər nazirlərinin növbəti 33-cü konfransının Bakıda keçirilməsi Azərbaycanın bu təşkilatla əlaqələrinin inkişafında mühüm rol oynamışdır.\n2006-cı il sentyabrın 11-də İƏT-in üzvü olan dövlətlərin turizm nazirlərinin V konfransı, 2007-ci il aprelin 26-da “Dözümlülüyün və qarşılıqlı anlaşmanın inkişafında KİV-in rolu” mövzusunda beynəlxalq konfrans, 2008-ci il iyunun 10-11-də Heydər Əliyev Fondunun prezidenti Mehriban xanım Əliyevanın təşəbbüsü ilə “Mədəniyyətlərarası dialqoda qadınların rolunun genişləndirilməsi” mövzusunda beynəlxalq forum, 2008-ci il oktyabrın 6-8-də İslam ölkələrinin ali təhsil və elm nazirlərinin IV kofnransı, 2009-cu il aprelin 21-22-də İƏT-in üzvü olan ölkələrin hüquq mühafizə orqanlarının rəhbərlərinin konfransı, 2009-cu il oktyabrın 13-15-də İƏT-in üzvü olan ölkələrin mədəniyyət nazirlərinin VI konfransı və digər tədbirlərin Bakıda keçirilməsi Azərbaycanın İslam Konfransı Təşkilatı ilə əlaqələrinin yüksək səviyyədə olması və bu təşkilatla əməkdaşlığın genişlənməsini təsdiq edən amillərdəndir.\nAzərbaycanla İƏT-in müxtəlif strukturları arasında münasibətlərin inkişaf edib möhkəmləndirilməsində Azərbaycanın birinci xanımı, Heydər Əliyev Fondunun prezidenti, YUNESKO və İSESKO-nun xoşməramlı səfiri Mehriban xanım Əliyevanın fəaliyyəti xüsusilə təqdirəlayiqdir. Həmin fəaliyyətin nəticəsidir ki, 2006-cı il noyabrın 26-da İSESKO-nun baş direktoru Əbdüləziz Bin Osman əl-Tüveycri sivilizasiyaların yaxınlaşmasındakı fəaliyyətinə görə Mehriban xanım Əliyevaya İSESKO-nun xoşməramlı səfiri adının verilməsi haqqında diplom təqdim etmişdir.\nBundan əlavə, İSESKO-nun xoşməramlı səfiri Mehriban xanım Əliyevanın təşəbbüsü ilə 2006-cı il iyunun 10-11də “Mədəniyyətlərarası dialoqda qadınların rolunun genişləndirilməsi” mövzusunda Bakıda keçirilən beynəlxalq forumda iştirak edən İƏT-in Baş katibi Ekmələddin İhsanoğlu humanitar sahədəki fəaliyyətinə görə Azərbaycanın birinci xanımını “İƏT-in humanitar məsələlər üzrə xüsusi elçisi” statusuna dair diplomla təltif etmişdir.\nHeydər Əliyev Fondunun prezidenti, millət vəkili Mehriban xanım Əliyevanın İslam ölkələrinin daxil olduğu təşkilatın bu yüksək adlarına layiq görülən ilk qadın olması olduqca əlamətdardır. Onu da qeyd etmək lazımdır ki, Bakının 2009-cu ildə İslam mədəniyyətinin paytaxtı elan edilməsi ilə bağlı qərar da İƏT ilə əməkdaşlığın bəhrəsi və Azərbaycanın birinci xanımının yorulmaz fəaliyyətinin nəticəsidir.\nHeydər Əliyev Fondunun ayrı-ayrı ölkələrdə geniş miqyasda təşkil etdiyi və faciənin həqiqətlərinin yayılmasına yönəldilmiş anım tədbirləri Rusiya Federasiyasındakı nümayəndəlik tərəfındən İslam Əməkdaşlıq Təşkilatının Əməkdaşlıq və Dialoq Uğrunda Gənclər Forumu çərçivəsində uğurla davam edir.\n2008-ci il mayın 8-də, Şuşa şəhərinin işğalının ildönümündə İslam Əməkdaşlıq Təşkilatının Gənclər Forumunun (İƏT GF) mədəniyyətlərarası dialoq üzrə baş əlaqələndiricisi Leyla xanım Əliyevanın təşəbbüsü ilə “Xocalıya ədalət” kampaniyası təsis edilmiş, fəaliyyətinə isə 2009-cu ilin fevralından start verilmişdir. Hazırda 60-dan artıq ölkədə yüzlərlə könüllünün iştirakı ilə uğurla davam etdirilən “Xocalıya ədalət” beynəlxalq informasiya və təşviqat kampaniyası da bu işə öz töhfəsini verməkdədir. Bu kampaniyanın məqsədi beynəlxalq ictimaiyyəti Xocalı soyqırımı ilə əlaqədar məlumatlandırmaq, qətliama beynəlxalq aləmdə mənəvi-siyasi qiymət verilməsinə və bu qanlı qırğının qurbanlarının xatirəsinin anılmasına nail olmaqdır.\nArtıq Leyla xanım Əliyevanın Xocalı soyqırımının daha geniş miqyasda qeyd olunması təşəbbüsü bir sıra ölkələrdə dövlət səviyyəsində dəstəklənmişdir. Belə ki, 2010-cu il yanvarın 31-də İslam Əməkdaşlıq Təşkilatına üzv dövlətlərin Parlament İttifaqının (İƏT Pİ) Uqandanın paytaxtı Kampala şəhərində keçirilən və 51 ölkənin parlament heyətləri başçılarının iştirak etdiyi VI sessiyasında forumun təşəbbüsü ilə “İƏT GF ilə İƏT Pİ arasında əməkdaşlıq haqqında” qətnamə imzalanmışdır. “Xocalıya ədalət” beynəlxalq kampaniyası çərçivəsində qəbul olunmuş qətnamədə Xocalı faciəsinə “Erməni silahlı qüvvələri tərəfindən dinc əhalinin kütləvi qətliamı” və “İnsanlığa qarşı cinayət” kimi qiymət verilmişdir. Qətnamədə “Xocalıya ədalət” beynəlxalq kampaniyasına həm milli, həm də beynəlxalq səviyyədə tam dəstək verməyə çağıran bənd də öz əksini tapmışdır. Bu, beynəlxalq təşkilatlar tərəfindən Xocalı facıəsini “insanlığa qarşı cinayət” kimi tanıyan ilk sənəddir.\nBu, uğurlu kampaniya başlanandan az sonra İƏT xarici işlər nazirləri tərəfindən Xocalı faciəsini kütləvi qırğın kimi qiymətləndirmək barədə qətnamənin qəbuluna nail olunmasıdır. 2009-cu ilin iyulunda isə İƏT Gənclər Forumu ilə İSESKO arasında imzalanmış anlaşma nəticəsində Xocalı faciəsi haqqında məlumatın İKT ölkələrinin tarix dərsliklərinə salınması barədə razılıq əldə edilmişdir.\n2012-ci il noyabrın 15-17-də Cibuti Respublikasının paytaxtı Cibutidə keçirilmiş İslam Əməkdaşlıq Təşkilatının Xarici İşlər Nazirləri Şurasının 39-cu sessiyasının yekununda Cibuti bəyannaməsi qəbul edilmişdir. Bəyannamədə Ermənistan-Azərbaycan, Dağlıq Qarabağ münaqişəsi ilə bağlı üzv ölkələrin mövqeyi əks olunmuş, Ermənistanın Azərbaycana qarşı təcavüzü kəskin surətdə pislənilmiş, Ermənistan silahlı qüvvələrinin işğal olunmuş Azərbaycan ərazilərindən dərhal çıxarılması tələb edilmişdir.\nKonfransda siyasi qətnamələr arasında Ermənistanın Azərbaycana qarşı hərbi təcavüzü, iqtisadi qətnamələr arasında Azərbaycana iqtisadi yardımın göstərilməsi, mədəni-ictimai qətnamələr arasında isə işğal edilmiş Azərbaycan torpaqlarında İslam tarixinə və mədəniyyətinə aid abidələrin dağıdılması və təhqir edilməsi ilə bağlı sənədlər qəbul olunmuşdur.\nBununla yanaşı, Dialoq və Əməkdaşlıq uğrunda İslam Əməkdaşlıq Təşkilatı Gənclər Forumunun fəaliyyəti ilə bağlı qurumun təqdim etdiyi qətnamə layihəsi İƏT Xarici işlər nazirləri şurası tərəfindən həmin sessiyada qəbul edilmişdir. Forum tərəfindən təqdim edilən qətnamə layihəsində qurumun gördüyü işlər arasında Dialoq və Əməkdaşlıq uğrunda İslam Əməkdaşlıq Təşkilatı Gənclər Forumunun mədəniyyətlərarası dialoq üzrə baş əlaqələndiricisi Leyla Əliyevanın təşəbbüsü ilə 2008-ci ilin mayından həyata keçirilən “Xocalıya ədalət” kampaniyasına dair xüsusi bənd ayrılmışdır. Bu bəndə əsasən, İƏT Xarici işlər nazirləri şurasının üzvü olan ölkələri və İƏT-in qurumlarını kampaniyanın fəaliyyətində fəal iştirak etməyə və dəstək olmağa, bu soyqırımı aktının beynəlxalq və milli səviyyələrdə insanlığa qarşı cinayət kimi tanınması üçün səy göstərməyə çağırmışdır.\nBeləliklə, İslam Əməkdaşlıq Təşkilatı Ermənistanı təcavüzkar, Xocalı faciəsini isə soyqırımı aktı kimi tanıyan ilk beynəlxalq təşkilatdır. Bütün bunlar onu göstərir ki, Azərbaycanı İslam Əməkdaşlıq Təşkilatının üzvü olan ölkələrlə yalnız milli mənəvi dəyərlər deyil, beynəlxalq siyasi arenada birgə fəaliyyət də ciddi şəkildə bağlayır. İslam Əməkdaşlıq Təşkilatı və onun üzvü olan dövlətlər Azərbaycanın haqq işinin tərəfdarı kimi benyəlxalq səviyyədə Ermənistan-Azərbaycan münaqişəsinin ədalətlə, yəni sərhədlərin toxunulmazlığı, ərazi bütövlüyü prinsipləri əsasında həll edilməsinə dəstək verilməklə təşkilatın Nizamnaməsində nəzərdə tutulmuş İslami həmrəylik ideyasına sadiqdir.\nElçin ƏHMƏDOV, Azərbaycan Respublikasının Prezidenti yanında Dövlət İdarəçilik Akademiyası\n“Beynəlxalq münasibətlər və xarici siyasət” kafedrasının dosenti, siyasi elmlər üzrə fəlsəfə doktoru


Kirayə / Ayliq kirayə / Kirayə həyət evləri, Baki, Zirə, 2 500 - BizimEmlak.Az\nAyliq kirayə (1636)\nKirayə bina evləri (1034)\nKirayə həyət evləri (116)\nGünlük kirayə (466)\nKredit evlər (249)\nBina evi (4640)\nHəyət evi/Bağ evi (1132)\nİcarəyə obyektlər (404)\nİcarəyə ofislər (181)\nİcarəyə digər obyektlər (165)\nTicarət obyektlərin satışı (32)\nKirayə / Ayliq kirayə / Kirayə həyət evləri, Baki, Zirə, 2 500\nXezer r-n,Merdekan ges.\n2500 2150 In stockKirayə / Ayliq kirayə / Kirayə həyət evləri, Baki, Zirə, 2 500\nXezer r-nu,Merdekan ges.Qizil Qumda,15 sotun ystunde 3 meretebeli,7 otagli,sahesi 410 kv.m.,3 s/g,ela temirli, tam ewyali,weraitli ev yay istirahetine kiraye verilir.Istilik sistemi kombi,kondicionerler,TV,WI-FI,wollar suyu,gazi,iwigi daimi,sauna, hovuz ve yawil baxcasi var,meyve ve dekoratib agaclar,gazonlar.\nBaki, Bineqedide yerleşir heyet evi\nBinəqədi rayon gülüstan döngə 6 ev 36A Qədim Şamaxı restoranıyla üzbə-üz 3 otaqlı hər bir şəraiti olan ev aylıq kirayə verilir Kombi sistemli gir yaşa evdir Qiymət-250\nBaki, Xezer r-n,Merdekan ges.\n4 300 ₼\nXezer r-n,Merdekan ges.Tropikanka cimerliyine geden yolda,12 sotun ystunde,2 mertebeli,6 otagdan ibaret,sahesi 350 kv.m.,3 s/g. Heyet tametli,yawilligli,hovuzu filtirle,besedkasi,mangali,tam weraitli ve meiwet texniki ile temin olunmuw,yay istirahetlere bag kiraye verilir.\nBaki, Şüvəlan qəsəbəsi, Şüvəlan park tərəf (dənizə yaxın 5 dəq məsafə)\n2 mərtəbəli ev kirayə verilir. Evin önünə daş düzüllmüşdür. Ev 200 kv/m-dir, 7 otaqdan ibarətdir. Hər cür şəraiti var, qaz, işıq, su daimidir, kondisioner də vardır. Ev istifadəyə yararlı əşyalarla verilir. Həyətin sahəsi 14 sotdur. Həyətdə müxtəlif növ ağaclar var. Kirayə haqqı: 2000 azn\n102 000 ₼


Nyu-Yorkda beynəlxalq azad mətbuat mükafatı təqdim olunacaq\nBu gün Nyu-Yorkda jurnalistika sahəsində beynəlxalq azad mətbuat mükafatının təqdimetmə mərasimi olacaq. Jurnalistləri Müdafiə Komitəsi hər il bu mükafatı repressiya şəraitində və risk altında işləyən jurnalistlərə verir.\nBu ilki mükafat 4 nəfərə Naziha Raciba (Tunisin Kalima saytının redaktoru), Mustafa Hacı Abdinurə (Somalidə Radio Simba-nın redaktoru), Tissaynayaqam – Sadiyə Tayms qəzetinin (Şri-Lanka) reportyoru) və “Realnıy Azerbaydjan” qəzetinin redaktoru Eynulla Fətullayevə veriləcək. Sonuncu iki nəfər hazırda həbsdədir.\nJMK-nin icraçı direktoru Coel Saymon Tissaynayaqamı və Fətullayevi azad etməyə çağırıb. “Biz mütləq bu ölkələrin hökumətlərinin diqqətinə çatdıracağıq ki, dünya ictimaiyyəti qəzəblənib”, deyə o bildirib.


Xəbər 15/06/2021 09:58\nAnadolu Agentliyinin xəbərinə görə, rəsmi səfərlə Azərbaycana gələn Türkiyə Prezidenti R. T. Ərdoğan 27 il sonra Ermənistanın işğalından azad edilmiş Şuşada bu gün Azərbaycan Prezidenti İlham Əliyev tərəfindən rəsmi mərasimlə qarşılanacaq.\nQeyd edək ki, Türkiyə Prezidenti Rəcəb Tayyib Ərdoğan iyunun 15-də Azərbaycan Respublikasına rəsmi səfərə gəlib. Hər iki ölkənin dövlət bayraqlarının dalğalandığı Heydər Əliyev Beynəlxalq Aeroportunda ali qonağın şərəfinə fəxri qarovul dəstəsi düzülüb. Türkiyə Prezidenti Rəcəb Tayyib Ərdoğanı və xanımı Əminə Ərdoğanı hava limanında Azərbaycan Respublikası Baş nazirinin birinci müavini Yaqub Eyyubov, xarici işlər nazirinin müavini Xələf Xələfov və digər rəsmi şəxslər qarşılayıblar.\nOxumağa dəyər: Evində narkotik yetişdirən şəxs tutuldu\nNümayəndə heyətinə həmçinin Türkiyə müdafiə naziri Hulusi Akar, Türkiyə Prezident Administrasiyasının Kommunikasiya İdarəsinin rəhbəri Fəxrəddin Altun, Türkiyə Prezidentinin sözcüsü İbrahim Kalın, Ədalət və İnkişaf Partiyasının sözçüsü Ömər Çəlik, Ədalət və İnkişaf Partiyasının millət vəkili və NATO-da Türk Qrupu rəhbəri Osman Aşkın da daxildir.


“On minimdən keçib səni taparam...” - Pərvin Abıyeva - Medianews\n“Sosail şəbəkədə mənə söyüş yazırlar. Keçən dəfə altı-yeddi saat özümə gələ bilmədim”.\nMedianews.az “yenisabah.az”a istinadən xəbər verir ki,bu sözləri aktrisa Pərvin Abıyeva MTV Azərbaycan kanalında deyib:\n“Ünvanıma təhqiramiz sözlər yazmışdılar. Axı, sən kimsən?! Çox pis söyüşlərlə ata-anama toxunurlar. Sən mənim ata-anamı nə dərəcədə tanıyırsan?! Sosial şəbəkədə hazırda adam tapmaq çox asandır. Nə qədər haker və proqramistlər var. Birinə min manat verib, lap on minimdən keçib səni taparam. Əsəbimə sahib çıxa bilməyib, sənə nəsə edərəm, sən də bədbəxt olarsan, mən də”.\nKeçmiş həyat yoldaşı tərəfindən bıçaqlanan qadın: "Həyatımın mənası" yazısı ilə gələn çiçəyi gördü və ..."\nBələdiyyə sədrinin ukraynalı fenomenlərlə görüntüləri gündəm oldu - VİDEO\n“Qarabağa qayıdış” ilini yaşayırıq - İkinci “Ağıllı kənd” harada salınacaq?


ABŞ-ı sərt tənqid edən Ərdoğan — “Fransaya səfər edəcəyəm” » Azerinfo.Az\n31-12-2017, 00:43 Oxunub: 373\nABŞ-ı sərt tənqid edən Ərdoğan — “Fransaya səfər edəcəyəm”\nTürkiyə prezidenti Rəcəb Tayyib Ərdoğan cümə günü Fransaya səfər edəcək.\nAzerinfo.azxəbər verir ki, bu barədə ölkə başçısı özü açıqlama verib. Onun sözlərinə görə, Fransa prezidenti Emmanuel Makron ilə telefonla danışıb və fransalı həmkarı onu ölkəsinə səfərə çağırıb.\n“Mən Fransa lideri ilə danışmışam. Söhbət zamanı Suriya və Qüds məsələsində bizimlə eyni fikirdə olduğuna görə ona minnətdarlığımı bildirmişəm. Ötən gün Roma Papası Fransisk ilə də danışmışam. Ona da minnətdarlığımı bildirmişəm. Mən gələn həftə Fransaya səfər edəcəyəm. Orada Türkiyə-Fransa münasibətləri müzakirə olunacaq", - deyə Ərdoğan bildirib.\nÇıxışı zamanı Ərdoğan Türkiyə kürd terrorçuları ilə mübarizədən danışıb. O, bildirib ki, “PYD” terrorçularına qarşı İŞİD qruplaşmasına qarşı gördüyü tədbirləri tətbiq edəcək: “Əgər Suriyada hər şey yaxşıdırsa, onda niyə Türkiyə ərazisində üç milyondan artıq suriyalı qaçqın yaşamağa davam edir. Çünki Türkiyə hökuməti və həmin insanlar sərhədin o tərəfində zorakılığın davam etdiyini gözəl bilirlər”\nTürkiyə prezidenti həmçinin qeyd edib ki, ABŞ Türkiyə-Suriya sərhədində fəaliyyət göstərən terrorçuları silahla təchiz etməyə fəal davam edir: “Türkiyə ABŞ-la Suriyada əməkdaşlığı Rusiya və İranla etdiyi kimi qurmaq istəyir”.\nRəcəb Tayyip Ərdoğan Prezident İlham Əliyevi İstanbula dəvət etdi Siyaset Ərdoğan: "Türkiyə kürd dövlətinin yaradılmasına yol verməyəcək" Dunya “Dağlıq Qarabağ məsələsində Azərbaycanla eyni mövqedəyik” - Ərdoğan Siyaset Ərdoğan: “Qərb Ankaranın terrorçu hesab etdiyi şəxsləri azadlığa buraxır” Dunya Ərdoğan və Putin İŞİD-lə mübarizəni müzakirə ediblər Dunya


Bakıda bir ailənin iki uşağı qətlə yetirildi – 500 manata görə\nTarix 17.08.17, 22:35\nHadisə bu həyətdə törədilib\n”Saqil nəfəs almırdı, onun öldüyünə əmin oldum. Lətifənin evinə doğru gedərkən qarşıma oğlu Fərid çıxdı. Fərid məni evlərinə dəvət etdi. Lətifə ilə qızı Fəridə də evdə idi. Birlikdə yemək yedik. Lətifə məndən oğlu Saqilin harada olduğunu soruşdu. Yalandan dedim ki, Saqil bizdədir. Sonra Fəridlə birlikdə çölə çıxdım. Fərid dostu ilə birlikdə söhbət edə-edə evdən uzaqlaşdı. Mən isə “Saat” adlanan yerin yanından geri dönərək avtomaşını saxladığım yerə qayıtdım və bıçaq götürüb yenidən Lətifənin evinə gəldim”.\n”Lətifəni bıçaqla vuranda elə bildim ki, öləcək. Çünki yerə yıxılanda xırıldayırdı. Mən vaxt itirmədən Fəridə Qasımovanın üzərinə hücum edib, onu da bıçaqla boğazından vurdum. Fəridə yıxılıb qaldı, tərpənmədi. Onu tutub həyətə çıxartdım. İstəyirdim ki, evdən pulu götürüb tez çıxım. Çarpayının üstündəki pul qabını götürüb baxdım, 207 dollar və təxminən 250 manat pul var idi. Pulları götürüb cibimə qoydum və mənzildən çıxdım”.\nHadisədən sonra A.Cəfərov əvvəl yanacaqdoldurma məntəqəsinə, oradan isə Əmircan qəsəbəsinə gedib. Həyətdə qana bulaşmış əllərini yuyub:“Həyat yoldaşıma bu haqda heç nə demədim. Arvadımın bibisi oğlu Abdulrəhmana törətdiyim hadisə barədə danışdım. Abdulrəhman məndən Saqili hara qoyduğumu soruşdu. Ona Saqili vurduqdan sonra qəbiristanlığa atdığımı dedim. Hadisə barədə Abdulrəhmandan başqa heç kimə danışmadım. Abdulrəhman da mənim zarafat etdiyimi fikirləşdi”.\nZərərçəkmiş şəxs qismində dindirilən Lətifə Məmmədova ifadəsində həyat yoldaşının 8 il əvvəl rəhmətə getdiyini, dörd övladı ilə birlikdə yaşadığını göstərib:“Azər Cəfərov bacım Məhəbbətin qızı Miranənin əridir. Azəri təxminən bir ilə yaxındır ki, tanımışam. Ailəsi ilə birgə bacımın evində yaşayırdı. Münasibətimiz normal idi. Azərin ailəsi ilə heç bir mübahisəmiz olmayıb. Hadisə baş verən gün Azər bizə gəlib həyətdəki taxtaları səliqəyə salmağa köməklik etməsi üçün Saqili özü ilə apardı. Bir saatdan sonra tək qayıtdı, oğlumla süfrə arxasında oturub yemək yedi. Oğlumu soruşanda dedi ki, həyətdə oynayır. Ona görə də, şübhələnmədim. Sonra Fəridlə birlikdə evdən çıxdılar”.


III dünya savaşı qaçılmazdır: havadan yeni dünya qırğınının iyi gəlir\n12/11/2018 - 21:57 12 649 0 0\nDüz yüz il qabaq I dünya savaşını başa çatdırmış Kompyen barışığı imzalanıb. Dünya liderləri bu gün isə həmin Fransaya yığışıblar ki, yaxşı tarixə sayğı göstərsinlər. Belə görünür: tarixin bütün dərsləri mənimsənilib, təkrar ola bilməz. Amma bununla bərabər tam əminlik var ki, biz yeni kürəsəl qarşıdurmanın astanasındayıq. Və duymaq üçün siyasətlə marqlanmaq heç də vacib deyil: yeni dünya qırğını birbaşa havada dolaşır.\nSon ayların trendi – casus xəstəliyi son ayların daha bir təşvişli siqnalıdır. Guya "təxribatçı fəaliyyət”də ifşa edilən həmvətənlərimizin adlarının çəkildiyi informasiya bəhanələri ard-arda gəlir. Casus isteriyası savaşöncəsi qızdırmanın əsas atributlarından biridir. Ən məşhur örnək fransızların yalnız "yanlış” millətdən olduğuna görə heç bir günahı olmayan almanı casuslquda ittiham etdikləri Dreyfusun işidir. Əsil müharibənin nəfəsi isə artıq üzə dəyirdi. Yaxud SSRİ-də bir çox qurbanların xarici kəşfiyyatlarla əməkdaşlıqda "damğalandığı” 1937-ci il (II dünya savaşına iki il, Böyük vətən müharibəsinə dörd il qalırdı).\nBelə ki, əsas dövlətlər arasında növbəti dava qaçılmazdır. Yeni biçimdə və çağdaş gerçəkliklər nəzərə alınmaqla. "Savaş artıq gedir, sanksiyalar isə onun bəlirtilərindən biridir” deyənlərin hamısı dolab gəlir. Həqiqi sanksiyalar hələ yoxdur. İndiki anadək ölkəmizə qarşı tətbiq edilən məhdudlaşdırıcı tədbilərin hamısı, sadəcə, opponentlərimizin dünya ağalığı uğrunda çarpışmada sərgiləyə biləcəkləri tozanaqdır.\nÖlkəmizin ciddi zərbə hiss etməyi üçün xamon (ispan milli məzəsi-red.) və parmezan (İtaliya pendiri-red.) tədarükünü dayandırmaq azdır. İdeoloji rəqiblərimiz bizi beynəlxalq bank ödənişləri sistemi SWIFT-dən ayıranda və yaxud Rusiya\nşirkətlərinə Qərb bazarlarında qiymətli kağızlar alverini yasaqlayanda həyəcan qaldırmaq lazım gələcək. Böyük tutumlu təyyarələrin bizə satılması dayanacaq: biz 18 il boyunca yüzyerlik "Supercet” bölgə laynerindən böyük heç nə düzəltməmişik. Ya da, əksinə, Fransanın helikopterdaşıyan "Mistral”ıyla olduğu kimi Rusiyaya yüksəktexnologiyalı məhsulların satışını bağlayacaqlar. İrana qarşı yeni sanksiyalar modelində bizim neft və qazımızın alqısına yasağı da buna əlavə edin və doğrudan da, Rusiyanın tam təcridi fəaliyyətdədir. Bax, tərəfdaş adlandırdıqlarımız o zaman gerçək sanksiyalara keçəcəklər, yeni tipli III dünya savaşının başlanğıcı da bu olacaq. Amma bundan Qiyamət günü kimi qorxmaq gərək deyil. Heç olmasa, ona görə ki, müharibə cəmiyyətin, ayrıca bir ölkə və bütünlükdə dünya iqtisadiyyatının inkişafında katalizatordur. II dünya savaşı zamanı nüvə silahının yaradılmaası üzrə işlər başlanıb və bunun sayəsində savaş bitəndən bir an sonra Kaluqa vilayətində ilk atom elektrik stansiyasının buraxılışıhəyata keçirilib. Dinc atom "müharibəylə yenidənyüklənmə”nin heç də yeganə üstünlüyü deyil.\nÜmumiyyətlə, III dünya savaşının baş verəcəyinə şübhə yoxdur. Biz bundan yayına bilərikmi? Cavab mənfidir. Amma, bax, durumu ayıq dəyərləndiməyinə, dövlətimiz üçün səmərə götürməyinə dəyər. Bir də dəhşətli sonluq sonsuz dəhşətdən daha yaxşıdır. Və mənim daxili Entoni Robbins-Kliçkomun pıçıldadığı kimi: bir şeyin sonu həmişə yeni yolun başlanğıcıdır. //Strateq.az


DİM: İkinci sınaq imtahanının nəticələri 2 gün ərzində elan olunacaq » Etatist.com internet qəzeti\nAprelin 15-də keçirilmiş sınaq imtahanında I-IV ixtisas qrupları üzrə (Azərbaycan və rus bölmələri ) istifadə edilmiş test tapşırıqlarının doğru cavab etalonları açıqlanıb.\nDövlət İmtahan Mərkəzindən (DİM) APA-ya verilən məlumata görə, imtahan nəticələrinin yaxın 2 gün ərzində elan olunması nəzərdə tutulur.\nSınaq imtahanında I-IV ixtisas qrupları üzrə (Azərbaycan və rus bölmələri ) istifadə olunmuş test tapşırıqlarının doğru cavab etalonları ilə Mərkəzin saytında tanış olmaq mümkündür. Hazırda cavab kartları və imtahan protokollarının emalı prosesi həyata keçirilir, nəticələrin yaxın 2 gün ərzində elan olunması nəzərdə tutulur. İmtahan nəticələrini Mərkəzin internet səhifəsindən və mobil operatorlardan (Azercell, Bakcell, Nar) iş nömrəsini 7727-yə SMS göndərməklə öyrənmək olar.\nAbituriyentlər, həmçinin müəllimlər, ekspertlər, valideynlər sınaq imtahanlarında istifadə olunmuş sual kitabçaları və test tapşırıqlarının izahını da DİM-in saytından əldə edə biləcəklər.\nDİM qəbul imtahanlarının düzgün cavablarını açıqlayıb


Piter Stano: “Ermənistan-Türkiyə münasibətləri üçün 4.5 milyon avro xərclənib”\n16:13 / 15.01.2022\nAvropa İttifaqı münasibətlərin normallaşdırılması üçün Ermənistan və Türkiyənin xüsusi nümayəndələrinin Moskvada keçirilən ilk görüşünü alqışlayıb.\nQaynarinfo-nun məlumatına görə, Avropa diplomatiyasının rəhbəri Piter Stanonun mətbuat katibinin bəyanatında deyilir ki, Aİ İrəvan və Ankaranın münasibətlərin normallaşdırılması və xüsusi elçilərin təyin edilməsi üzərində işləməyə hazır olmasını alqışlayır.\n"Xüsusi nümayəndələrin bu cümə günü keçirilən ilk görüşü irəliyə doğru atılmış mühüm addım idi və Avropa İttifaqı Türkiyə və Ermənistanı bu istiqamətdə daha çox səy göstərməyə təşviq edir", - Stano bəyanatında bildirib.\nMünasibətləri normallaşdırmaq üçün gələcək konkret addımlar regional sabitlik, barışıq və iqtisadi inkişaf perspektivləri üçün "yaxşı xəbər" olardı, deyə o bildirib. Brüssel hesab edir ki, Ermənistan və Türkiyə arasında münasibətlərin normallaşması Aİ üçün onun hər iki ölkə ilə qarşılıqlı fəaliyyəti baxımından əsas əhəmiyyət kəsb edir. Qeyd olunur ki, 2014-cü ildən Aİ iqtisadiyyat, mədəniyyət və təhsil kimi bir sıra sahələrdə münasibətlərin normallaşması üçün zəmin hazırlamağa yönəlmiş layihələrə 4,5 milyon avrodan çox vəsait ayırıb.\nErmənistanla Türkiyə arasında diplomatik əlaqələr yoxdur. 2021-ci il dekabrın 13-də Türkiyənin xarici işlər naziri Mövlud Çavuşoğlu bildirib ki, İrəvan və Ankara münasibətlərin normallaşdırılması üzrə danışıqlar aparmaq üçün qarşılıqlı əsasda nümayəndələr təyin edəcəklər. Ermənistan Xarici İşlər Nazirliyi Çavuşoğlunun bəyanatını alqışlayıb və İrəvanın dialoqun aparılması üçün xüsusi nümayəndəsini təyin edəcəyini təsdiqləyib. Sonradan məlum olub ki, Ankara Türkiyənin ABŞ-dakı keçmiş səfiri Sərdar Kılıcı İrəvanla münasibətlərin normallaşması üçün xüsusi nümayəndə təyin edib. Ermənistan tərəfdən isə parlamentin sədr müavini Ruben Rubinyan təyin edilib. İlk görüş yanvarın 14-də Moskvada baş tutub.


ARDNF internet-provayderlərdən təkliflər cəlb edir - Trend.Az\nARDNF internet-provayderlərdən təkliflər cəlb edir\nTelekommunikasiya Materials 22 Avqust 2006 13:48\nAzərbaycan Respublikası Dövlət Neft Fondu (ARDNF) yüksək sürətli internet xidməti əldə etmək məqsədilə yerli internet provayderlərdən təkliflər cəlb edir.\nTrend in ARDNF-in məlumatına istinadən xəbər verdiyi kimi, internet-xidmətin əldə olunması "Dövlət Satınalmaları haqqında" Azərbaycan Respublikası qanununun tələblərinə müvafiq olaraq həyata keçirilir.\nARDNF-ə təkliflər vermək istəyən şirkətlərin səlahiyyətli nümayəndələri 5 sentyabr 2006-cı ildən gec olmayaraq etibarnamə əsasında Xidmət Təklifləri Sorğusunu almaq üçün AZ 1014, Bakı şəhəri, Bülbül prospekti 20 ünvanında yerləşən ARDNF-a müraciət edə bilər.\nXTS təmənnasız və kağız üzərində tərtib edilmiş yazılı sənəd şəkilində verilir. Əlavə məlumat almaq üçün şirkətlər ARNDF-in əlaqələndirici şəxsi ilə 498-62-55, 498-77-53 (daxili 135 - Ç.B.Mustafayeva) nömrəli telefonlar və ya [email protected] ünvanlı elektron poçt vasitəsilə əlaqə saxlaya bilər.


Təxminən 10 gün öncə Masallı rayonunda dəhşətli hadisə baş verib. Məlumata görə Masallı rayon DYP-nin baş serjantı Rəcəbli Azər Elxan oğlu xidmət apardığı zaman içkili halda “avtoşluq” edən sürücüyə dur əmrini verib. Ancaq sürücü onu saxlamaq istəyən polisə öz aləmində “dərs” vermək üçün avtomobili onun üzərinə sürüb. 35 yaşlı polisi avtomobili ilə vuraraq yol kənarına atan sürücü heç nə olmamış kimi hadisə yerindənb uzaqlaşır. Bundan sonra DYP əməkdaşı ağır kəllə-beyin tramvası ilə reanimasiya şöbəsinə yerləşdirilib, hal-hazırda da vəziyyəti ağırdır. Polisin ailəsinin isə “kim olmasından asılı olmayaraq oğlumuzu ölüm ayağına buraxan şəxs cəzalanmalıdır” deməsi “vorzakon” sürücünü görünür narahat etmir.


28 noyabr 1989 - Dağlıq Qarabağda Moskvanın Xüsusi İdarə Komitəsi ləğv olunub, onun əvəzində Respublika Təşkilat Komitəsi yaradılıb...\n28 noyabr 1578 – Ağsu çayı sahilində, Mollahəsən kəndi yaxınlığında Səfəvi qoşunları ilə Osmanlı dövlətinin müttəfiqi, Krım xanı Adil Gərayın qoşunları arasında döyüş olub. Döyüşdə Baba bəy Qaramanlının başçılıq etdiyi Səfəvi qüvvələri qalib gəliblər. Krım xanı yaralanaraq əsir düşüb, onun qoşun hissələri isə Osmanlının nazarətindəki Dərbəndə geri çəkiliblər. Bundan öncə (9 sentyabr 1578) Səfəvilər Qanıx (Alazan) çayı sahilində Osmanlını məğlub etmişdi. Lakin sonrakı hərbi əməliyyatlar Osmanlının üstünlüyü ilə keçdi və müharibə Səfəvilərin Şimali Azərbaycanı itirməsi ilə (1590) nəticələndi.\n28 noyabr 1852 - Görkəml şair, mütəfəkkir Mirzə Şəfi Vazeh (14.6.1794 - 1852) vəfat edib.\n28 noyabr 1989 - SSRİ Ali Soveti «Dağlıq Qarabağ Muxtar Vilayətində vəziyyətin normallaşdırılması tədbirləri haqqında» qərar qəbul edib. Sənədə əsasən, Dağlıq Qarabağda Moskvanın birbaşa idarəçilik forması - Xüsusi İdarə Komitəsi (1989-cu il yanvarın 12-də yaradılmışdı) ləğv olunub, onun əvəzində Respublika Təşkilat Komitəsi yaradılıb. Bundan əlavə, qərara əsasən, Dağlıq Qarabağ Muxtar Vilayətinin Xalq Deputatları Sovetinin fəaliyyəti bərpa olunub. DQMV üzrə Təşkilat Komitəsinin rəhbəri vəzifəsinə Azərbaycan KP MK-nın 2-ci katibi Viktor Polyaniçko təyin edildi. Bakının formal tabeçiliyində olsa da, bu qurum da gerçəkdə Moskvanın nəzarətində fəaliyyət göstərirdi.\n28 noyabr 2006 - MDB dövlət başçılarının Minskdə keçirilən sammiti çərçivəsində Azərbaycan və Ermənistan prezidentlərinin görüşü olub. Görüşdən sonra prezident İlham Əliyev sülh prosesinin «həlledici mərhələyə» daxil olduğunu bildirib. Lakin çox keçmədən Ermənistan rəhbərliyi parlament seçkilərini (may 2007) bəhanə edərək danışıqlarda növbəti fasilə götürdü.\nAzərbaycan tarixi günbəgün: 11 noyabr\n11.11.2013, 10:23 1274\n23.11.2013, 09:43 1194\n28.11.2013, 10:47 1155\n29.11.2013, 10:40 1183


ATƏT-in Minsk qrupunun həmsədrləri Azərbaycan və Ermənistan prezidentlərinin iyulda görüşmək imkanlarını istisna etmirlər\nDağlıq Qarabağ Münaqişəsi 6 İyun 2009 14:47 (UTC+04:00)\nAzərbaycan, Bakı, 06 iyun / Trend /\nAzərbaycan və Ermənistan prezidentləri İlham Əliyev və Serj Sarkisyan yaxın gələcəkdə görüşlərin davam etdirilməsi üzrə həmsədrlərin təklifinə razılıqlarını bildiriblər. Mümkün olarsa, bu görüş iyulda keçiriləcək. Bu barədə ATƏT-in rəsmi saytında verilmiş Azərbaycan və Ermənistan prezidentlərinin Sankt Peterburda iyunun 5-də baş tutmuş beşinci görüşünün yekunları üzrə ATƏT-in Minsk qrupunun həmsədrlərinin bəyannaməsində deyilir.\nATƏT-in Minsk qrupunun həmsədrləri Yuri Merzlyakov (Rusiya), Bernar Fasye (Fransa) və ABŞ dövlət katibi müavininin köməkçisi Metyu Brayza ATƏT-in hazırkı sədrinin xüsusi nümayəndəsi Anjey Kaspşik ilə birlikdə prezidentlərin görüşündə iştirak ediblər.\n"Prezidentlərin şəxsi görüşündə, eyni zamanda ATƏT-in Minsk qrupunun və xarici işlər nazirləri ilə birlikdə keçirilmiş iş sessiyasında Dağlıq Qarabağ münaqişəsinin nizamlanması üzrə vasitəçilər tərəfindən hazırlanan hərtərəfli konsepsiya müzakirə edilib. Münaqişənin həlli üzrə təklif olunan variantın bir neçə razılaşdırılmayan elementləri gözdən keçirilib", - bəyannamədə deyilir.\n"Görüş, iki ölkənin mövqelərindəki münaqişənin nizamlanmasının bir sıra əsas prinsipləri üzrə müxtəliflikləri məhdudlaşdıran konstruktiv atmosferdə keçirilib", - deyə bəyannamdə bildirilib.\n"Hər iki prezident vasitəçilərin diplomatiyasının davamı və danışıq prosesinin əsası sayılan Madrid sənədində verilən yeni və əsas mövzunun açılması təklifi ilə çıxış ediblər", - məlumatda deyilir.


''Adam əvvəl ''salam'' verər'' » Football-plus.az\n''Adam əvvəl ''salam'' verər'' - "Beşiktaş"ın prezidenti\n27 iyl, 21 - 10:45 89\n''Beşiktaş'' Valentin Rozye və Rəşid Gezzalın transferlərini nəhayət bitirmək üzrədi.\n''Qartal'' hər iki oyunçunun İstanbula gəlməyini gözləyir. Bu iki oyunçunun transferi ümumilikdə komandaya 7,5 milyon avroya başa gələcək.\nBu arada başqan Ahmet Nur Çəbi ''Bodrum Beşiktaşlılar Dərnəyi'' tərəfindən təşkil olunan və ötən mövsümdəki çempionluğa həsr olunan tədbirdə iştirak edib. Çəbi burda açıqlama verərkən Aleks Teyşeyranın durumu haqda danışıb.\nXatırladaq ki, ''ağ-qaralar'' azad agent statusunda olan bu braziliyalı futbolçuyla demək olar transfer dönəminin əvvəlindən danışıqlar aparır. Amma hələ də anlaşma əldə etmək mümkün olmayıb. Çəbi bunları deyib:\n''Çöldə məni görən və yanıma gələn bütün ''Beşiktaş''lılar ancaq transfer soruşurlar. Yanıma gələnlər dərhal ''Teyşeyradan nə xəbər var?'' deyirlər. Adam əvvəl heç olmasa, bir görüşər, ''salam'' verər və sonra transferlə maraqlanar. Transfer gizli həyata keçirilən bir şeydi və bitən kimi zatən dərhal açıqlanır. Bir transferin bitmədən gündəmə gətirilməsi kluba ziyan vurur. Ona görə də bu mövzu haqda əlavə danışmaq istəmirəm və məni anlayacağınıza ümid edirəm''.\nSərgən Yalçın ''Beşiktaş''ın oyununun göstərilməsini istəmədi\nBəhlul Mustafazadə iyulun 24-nü gözləyir\nTürkiyə millisinin üzvü "Beşiktaş"da\n“Sevilya”nın hücumçusu “Beşiktaş”ın maraq dairəsində\n“Beşiktaş”dan yarımmüdafiəçi transferi\nMancukiç İstanbul nəhənginin hədəfində\nAlmeyda ən dəyərli futbolçular siyahısındadı\n“Sərgən “Beşiktaş”ı çalışdıracaq səviyyədə deyil”\n“Sabah” Məhəmmədin Bakıya qayıtmasını gözləyir\nKuarejma Azad Rəhimovun dəvəti ilə Bakıya gəldi\n“Qəbələ” 350 min avroya hücumçu transfer etdi\n“Beşiktaş”la oyunun vaxtı açıqlansa da...\nPFL medalçıları bir gündə mükafatlandıracaq\nFikrət Orman sentyabrda “Beşiktaş”ı ölkəmizə gətirəcək\nMahir Mədətov “Beşiktaş“ yolunda\n“Qarabağ”la “Beşiktaş” qış fasiləsində qarşılaşacaq


124 min peyğəmbər arasında niyə qadın olmayıb? | 24saat\nSeyid Camal Əzimbəyli: “Allahın elçilərini də dünyaya gətirən analardır”BUNLARA DA BAXIN\nİslam inanclarına görə, bəşər tarixində 124 min peyğəmbər olmuşdur. Amma vəhyalma xüsusiyyətlərinə görə onlar bir-birindən fərqlənmişlər. Məhz bu deyilən xüsusiyyətə görə biri digərindən üstün olmuşdur. Onların əksəriyyəti nəbidirlər. Yəni həm qeybdən gələn səslər vasitəsilə, həm də yuxuda vəhy almaqla vəhy mələyini gözləriylə görə biliblər. Maraqlı və sual doğuran məqamlardan biri də budur ki, 124 min peyğəmbərin olduğu iddia edildiyi təqdirdə niyə məhz qadın peyğəmbər Yer kürəsinə göndərilməyib. Baxmayaraq ki, islam dininin müqəddəs kitabı sayılan Qurani-Kərimdə qadınla kişinin bərabərhüquqlu olduğu qeyd edilir. Əgər bərabərhüquqludursa, niyə qadın peyğəmbər göndərilməyib? Bununla bağlı Cebhe.infoya danışan ilahiyyatçı Elşad Miri qadının çətinlik çəkə biləcəyi üçün qadın peyğəmbərin göndərilmədiyini bildirdi: “Qadının peyğəmbər olub-olmaması ilə bağlı Qurani Kərimdə qeyd edilir ki, biz kişiləri peyğəmbər seçdik. Bu da onunla bağlıdır ki, qadın zərif bir yaradılış olduğu üçün peyğəmbər funksiyasını yerinə yetirməkdə çətinlik çəkə biləcəyi üçün bu iş kişiyə həvalə edildi. Bu o demək deyil ki, qadın dində ikinci dərəcəli sayılır. Əksinə, həmin o peyğəmbərləri də dünyaya gətirən ana qadındır. Quranda adı çəkilən yeganə qadınMəryəmdir. Müqəddəs kitabımızda Məryəmin digər qadınlardan üstün tutulduğu bildirilir”. 124 min peyğəmbərin olduğu qeyd edilir. Yəqin ki, içərisində qadın da var…


Ümumdünya İmmunlaşdırma Həftəsinə - START VERİLDİ - Tibb FED.AZ\nÜmumdünya İmmunlaşdırma Həftəsinə - START VERİLDİ\n12:07 24 Aprel 2021\nHər il Ümumdünya Səhiyyə Təşkilatının (ÜST) təşəbbüsü ilə aprelin ikinci yarısında keçirilən Ümumdünya İmmunlaşdırma Həftəsi 100 milyondan artıq uşağı difteriya, tetanus və göyöskürəkdən qorumaq məqsədilə aparılır. Əvvəllər yalnız qərb ölkələrini əhatə edən həmin tədbir Avropa immunlaşdırma həftəsi adlanırdı, lakin sonradan digər dünya ölkələri də həmin təşəbbüsə qoşuldular.\nTibb.fed.az AZƏRTAC-a istnadla xəbər verir ki, həftənin keçirilməsinin əsas məqsədlərindən biri cəmiyyətin diqqətini immunlaşdırmanın bəşəriyyəti yoluxucu xəstəliklərdən qorumağa imkan verən əsas profilaktik tədbirlərdən biri olduğuna cəlb etməkdir. ÜST ailələrə həmin xəstəliklərin fəsadlarından qorunmaq üçün uşaqları mütləq peyvənd etməyi məsləhət görür. Təşkilatın məlumatına görə, immunlaşdırma hər il difteriya, tetanus, göyöskürək, parotit və məxmərəkdən ölüm hallarının sayını 2-3 milyonadək azaltmağa imkan verir.\nÜmumdünya Səhiyyə Təşkilatının göstərdiyi səylər nəticəsində vaxtında peyvənd edilən uşaqların sayı getdikcə artır. Məsələn, 2000-2016-cı illər ərzində qızılcaya qarşı aparılan peyvəndlər nəticəsində xəstəlikdən ölüm hallarının sayı dünyada 84 faiz azalıb. Lakin bununla belə, məsələn, 2010-cu ildə demək olar ki, 20 milyon uşaq lazımi peyvənd almamışdır. Onların demək olar ki, 70 faizi dünyanın 10 ölkəsində, o cümlədən Hindistan, İndoneziya, Əfqanıstan, Pakistan, İraq, Konqo, Nigeriya, Uqanda, Efiopiyaya və Cənubi Afrikada yaşayır. Halbuki immunlaşdırma nəticəsində beş yaşına qədər olan 1,7 milyon uşağın həyatını xilas etmək olardı, 2013-cü ildə təxminən 21,8 milyon südəmər körpə uşaq həyat üçün lazım olan peyvənd almayıb. Bu, vaksinlərin vaxtında çatdırılmaması, səhiyyəyə kifayət qədər maliyyə dəstəyinin göstərilməməsi və s. səbəblərlə əlaqədar olub.\nHəmin halların baş verməməsi üçün ÜST İmmunlaşdırma Həftəsi çərçivəsində müxtəlif maarifləndirici tədbirlər həyata keçirir, uşaqların və yaşlıların peyvəndlənməsini aparır, müxtəlif ölkələrin bu sahədəki təcrübəsi öyrənilir. Beynəlxalq əməkdaşlıq əhali arasında immunlaşdırmanın sürətini artırmaq və daha çox kütləni əhatə etməyə imkan verir. Bu, COVID-19-la mübarizə dövründə daha aktualdır.\nHazırda infeksiyanın yayılma və ölüm faizinin yüksək olması COVID-19-a qarşı peyvəndlərin hazırlanması və tətbiqi dünyanın bütün ölkələri üçün hədsiz dərəcədə vacib məsələyə çevirib. Bir sıra ölkələr əhalinin mərhələli şəkildə peyvənd edilməsini tətbiq edir. Buna uyğun olaraq risk qrupunda olanlara, məsələn yaşlılara, tibb işçilərinə, hərbi qulluqçulara, hüquq-mühafizə orqanlarının işçilərinə üstünlük verilir.


Palitra qəzetiTofiq Yaqublu niyə ermənilərlə eyni mövqedən çıxış etdi?\nTofiq Yaqublu niyə ermənilərlə eyni mövqedən çıxış etdi?\nTarix: 03.04.2018 | Saat: 00:40:00 | E-mail | Çapa göndər\nMartın 31-də “milli şura” və Müsavatın təşkil etdiyi mitinqdə uzun müddətdən sonra müsavatçı Tofiq Yaqublu da çıxış elədi və tribunadan kənar qalmağa layiq adam olduğunu bir daha göstərdi. Çünki Tofiq Yaqublu müxalifətin əsl mahiyyətini və özünün iç üzünü açıb ortaya qoydu: “Prezident deyib ki, biz İrəvanı da alacayıq. Bəlkə də bu kimlər üçünsə patriotik görünə bilər. Ermənistan həmin sərhədlərlə, həmin paytaxtla dünya birliyi tərəfindən qəbul olunub, BMT-nin üzvüdür. Azərbaycan da Türkiyə də onun sərhədlərini tanıyır”. Tofiq Yaqublu zatən müxalif siyasətçidir və radikal müxalifətçi kimi ənənəsinə sadiq qalaraq istənilən məsələnin əleyhinə çıxır. Amma Prezidentin fikirlərinin kontekstdən çıxarılması və onun fərqli şəkildə insanlara təqdim edilməsi cəhdi ilə yanaşı, məhz 31 mart mitinqində ermənilərin də dediyi fikirləri Tofiq Yaqublunun deməsi bir sıra suallar doğurur.\nQeyd edim ki, ermənilər də ölkə başçısının fikirlərini kontekstdən çıxararaq aləmə car çəkməyə çalışdılar ki, guya Azərbaycan böyük ordu ilə onların üstünə gələ bilər, İrəvan əraziləri gələcəkdə güc yoluyla geri qaytarıla bilər, Prezident İlham Əliyev İrəvanı da müharibə yolu ilə almaq kimi hədə-qorxular səsləndirir. Əslində isə məsələ necə olub?\nPrezident YAP qurultayındakı nitqində Azərbaycanın indiki Ermənistan ərazisinə qatılan tarixi torpaqları barədə də danışarkən deyib ki, bu tarixi torpaqlar unudulmamalıdır: “Və biz bu torpaqları unutmuruq. Bu da gələcək fəaliyyətimiz üçün istiqamət olmalıdır, necə ki, biz bu gün də bu istiqamətdə iş görürük. Bizim tarixi torpaqlarımız İrəvan xanlığıdır, Zəngəzur, Göyçə mahallarıdır. Bunu gənc nəsil də, dünya da bilməlidir. Mən şadam ki, bu məsələ ilə bağlı - bizim əzəli torpaqlarımızın tarixi ilə bağlı indi sanballı elmi əsərlər yaradılır, filmlər çəkilir, sərgilər təşkil olunur. Biz növbəti illərdə bu istiqamətdə daha fəal olmalıyıq və dünyanın müxtəlif yerlərində sərgilər, təqdimatlar keçirilməlidir. Çünki İrəvan bizim tarixi torpağımızdır və biz azərbaycanlılar bu tarixi torpaqlara qayıtmalıyıq”.\nSual yaranır, ölkə başçısının Azərbaycanın tarixi torpaqları ilə bağlı bu pozitiv açıqlamasına neqativ don geyindirməklə ermənilərin dəyirmanına su tökmək kimlərə və nələrə xidmət edir axı? Bəyəm azərbaycanlıların o torpaqlara qayıtmaq hüququ yoxdurmu? Bu gün vaxtilə Bakıya köçərək burada yaşamış və Dağlıq Qarabağ münaqişəsi başlayanda paytaxtımızdan köç edən ermənilər belə, nə vaxtsa Bakıya qayıdacaqlarını deyirlər. Azərbaycan Prezidenti isə tarixi sənədlərlə sübut olunmuş və dünya tarixinə İrəvan xanlığı kimi düşmüş əzəli torpaqlarımıza qayıtmaq kimi strateji məsələni səsləndirib və oradan zorla qovulmuş azərbaycanlıların gələcəkdə yenidən öz torpaqlarında yaşayacaqlarını səsləndirib. O, tarixi unutmadığımızı nə zamansa yenidən orada azərbaycanlıların yaşayacağını deyib. Yəni məsələ heç də Tofiq Yaqublunun, dediyi kimi, Ermənistanı yer üzündən silmək kimi yozumuna bağlı deyil. Məsələnin mahiyyəti tam başqadır ki, bunu da ilk olaraq ermənilər fərqli istiqamətdə yozdular və ənənəvi erməni sifəti alaraq Ermənistanı dünyaya yazıq bir ölkə kimi təqdim edib təhdid altında olduqlarını göstərməyə çalışdılar. İndi bunu yenidən məhz erməninin dediyi tərzdə demək nə siyasətçi adına yaraşdı, nə müxaliflik əqidəsinə...\nƏslində isə təəccüblənmədik, çünki biz artıq əksər müxalifətçilərin hər addımlarında ermənilərlə eyni mövqedən çıxış eləmələrinin şahidi olmuşuq. Tofiq Yaqublunun da son çıxışında ermənilərin mövqeyini müdafiə eləməsi təkcə populist çıxış deyildi, bu həm də Qərbdə ermənilərə bağlı güclərin, dairələrin verdiyi tapşırıq da ola bilər...


Quranın Allah sözü olmasının sübutları » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nİnsanın ana bətnində inkişaf mərhələlərini təsvir edən bu ardıcıllıq yalnız son illərdə müasir elm və texnologiya sayəsində kəşf edilmiş ardıcıllıqla heyranedici dərəcədə üst-üstə düşür.\n"Biz göyü qüdrətimizlə yaratdıq və biz onu genişləndirməkdəyik" (Zariyat, 47)\nQuranda bir çox yerlərdə "göy" sözü kosmos, kainat mənasında işlənir. 20-ci əsrdə alimlər nəhəng teleskopla göy üzünü araşdırarkən ulduzların və qalaktikaların bir-birindən sürətlə uzaqlaşdıqlarını kəşf etdilər. Bu kəşf astronomiya tarixinin ən böyük kəşflərindən biri sayılır.\n"Günəş də özünün qaldığı yerə axıb gedir. Bu, Qüdrətli, Bilən Allahın əzəli hökmüdür" (Ya Sin, 38)\nAstronomiya elmi yeni inkişaf edən dövrlərdə insanlar düşünürdülər ki, günəş bir yerdə dayanıb, yer və digər planetlər isə onun ətrafına fırlanır. Lakin sonradan kəşf edildi ki, günəş onun ətrafındakı planetlərlə birlikdə saatda 720000 km böyük sürətlə hərəkət edir.\n"Nə günəş aya çatar, nə də gecə gündüzü keçə bilər. Onların hər biri öz dairəsində üzüb gedir." (Ya Sin, 40)\nBu ayədə günəş və ayın dairəvi orbit üzrə hərəkət etməsi deyilir.\n"İki dənizi O qovuşdurdu. Amma onların arasında maneə vardır, bir-birinə qarışmazlar" (Rəhman, 19-20)\nSübuta yetirilib ki, qonşu dənizlərin suları bir-birinə "səth daralması" adlı fiziki qüvvə səbəbilə qarışmır.\n"Dağlara baxıb onları donmuş zənn edərsən, halbuki onlar bulud keçən kimi keçib gedərlər" (Nəml surəsi, 88)\nDünya qitələrin hərəkətinin ildə 1-5 sm arasında olması dəqiq şəkildə hesablanıb. Təbəqələr bu cür hərəkət etdikcə dünyanın coğrafiyasında da dəyişikliklər meydana gəlir. Məsələn, Atlantik okeanı hər il bir az genişlənir.\nTəbii ki, elmin inkişaf etmədiyi bir dövrdə bu xəbərləri Peyğəmbərin (sallallahu aleyhi və səlləm) özbaşına verməsi qeyri-mümkün idi. Bu və digər ayələr bir çox elm adamlarının İslamı qəbul etməsinə səbəb olmuşdur.\nQuranda keçmiş və gələcək haqqında xəbərlər\n“Əlif, Lam, Mim! Rumlular məğlub oldular. Dünyanın ən aşağı yerində. Lakin onlar məğlubiyyətlərindən sonra qalib gələcəklər. Bir neçə ilin içində. Əvvəl də, sonra da hökm Allahındır. O gün möminlər sevinəcəklər”. (Rum surəsi, 1-4)\nBu ayə nazil olandan bir neçə il əvvəl Bizans imperiyası (rumlular) bütpərəst Sasani imperiyası (İran) tərəfindən ağır məğlubiyyətə uğradılmışdı və bir çoxları hətta imperiyanın dağılacağını güman edirdi. Bu səbəbdən ayə nazil olarkən müşriklər buna inanmadılar. Lakin bir neçə ilin içərisində Rumlular güclərini toplayaraq Sasaniləri yenidən məğlub etdilər. Ayədə diqqət çəkən digər məqam isə "dünyanın ən aşağı yeri" kəliməsidir. Müasir elm təsdiq edir ki, döyüşün baş verdiyi Ölü dənizin sahilləri həqiqətən dünyanın dəniz səviyyəsindən ən aşağı yeridir (dəniz səviyyəsindən 417 m aşağı)\nQuranda həmçinin keçmişdə baş vermiş və Peyğəmbərin (sallallahu aleyhi və səlləm) dövründə məlum olmayan, yalnız müasir arxeoloji qazıntılar sayəsində tapılmış bir çox tarixi faktlar barəsində məlumat verilmişdir.\nQuranı dəyişdirməyin mümkün olmaması\nQuran nazil olduğu gündən bu günə qədər dəyişdirilməmişdir. Bütün dövrlərdə İslam düşmənləri buna nə qədər cəhd etsələr də, onların cəhdləri boşa çıxmış, dəyişdirdikləri şeyləri yaya bilməmişlər. Uca Allah buyurur: "Şübhəsiz ki, Zikri Biz nazil etdik, əlbəttə, Biz də onu qoruyacağıq" (əl-Hicr, 9)\nQuran nazil olduğu ilk dövrlərdə insanlar arasında əzbər yolu ilə, şifahi yolla yayılırdı. Minlərlə insan Quranı bir-birinə öyrədirdilər (Quran kitab şəklinə isə yalnız Peyğəmbərin (sallallahu aleyhi və səlləm) ölümündən sonra, xəlifə Osmanın dövründə salınmışdır). Hətta bu vəziyyətdə belə, Quranın bir sözü belə dəyişdirilməmişdir. Bu gün Tövrat və İncilin bir neçə versiyası var, amma Quran isə birdir - ilk endirildiyi vaxtda olduğu kimi.\nQurandakı hökm və qanunların mükəmməlliyi\nUca Allah buyurur: “Qəti inanan bir camaat üçün Allahdan daha yaxşı hökm verən kim ola bilər?” (əl-Maidə, 50)\nQuranın hökmlərinə əməl olunduğu dövrlərdə cəmiyyət həm əxlaq, həm də güc-qüvvət, elm və s. sahələrdə dünyada ən üstün olmuşlar. Onların səhrada dağınıq qəbilələr şəkildə yaşayan bir toplumdan güclü dövlətə çevrilərək dünyanın ən böyük imperiyalarını məğlub etməsi bunun sübutudur. Əxlaqsızlıq, haqsızlıq, zina, qız uşaqlarını diri-diri torpağa basdırılması geniş yayılan bir cəmiyyətdə Quran əxlaqı sayəsində Qiyamətə qədər bütün dünyaya nümunə olan bir mədəniyyət quruldu.\nQuranda ziddiyyətlərin olmaması\nQuran ayələri təqribən iyirmi üç il ərzində nazil edilmişdir. Onların arasında oxşar mənalı və oxşar məzmunlu çoxlu ayələr vardır, lakin onların arasında heç bir ziddiyət yoxdur. Əgər Quran bu uzun müddət ərzində insanlar tərəfindən yazılmış olsaydı, orada çoxlu sayda ziddiyətə rast gəlmək olardı. Uca Allah bu haqda buyurur: “Məgər onlar Quran barəsində düşünmürlərmi? Əgər o, Allahdan başqası tərəfindən olsaydı, əlbəttə, onda çoxlu ziddiyyət tapardılar” (ən-Nisə, 82)\nQuranın ədəbi cəhətdən mükəmməl olması\nQuranın dili və üslubu ərəb dilində olan bütün başqa əsərlərin dil və üslubundan üstündür, onun ayələri isə həm forma, həm də məzmun baxımından bənzərsizdir. Quran ayələrinin çoxmənalı olmasına baxmayaraq onlar olduqca aydın və asan anlaşılandır. Uca Allah Qurani Kərimdə bu haqda buyurur: “Bu, insanlar üçün bir açıqlama, doğru yolu göstəricisi və öyüd-nəsihətdir” (Ali İmram, 138)\nƏrəblər cahiliyyət dövründə şeirə böyük qiymət verir, dil və bəlağət sahəsində dərin biliklərə sahib olmuşdular. Kəbə ziyarəti mövsümündə təşkil olunan yarmakalarda şairlərin yarışmaları keçirilir və ən gözəl şeir nümunələri Kəbənin divarlarından asılırdı. Quran nazil olduqda mükəmməl və bənzərsiz olması ilə hamını valeh etdi və sonradan bu şeirlər hamısı Kəbənin divarlarından yığışdırıldı.\nQuranın qafiyə sistemini və üslubunu araşdıran dilçi alimlər onda olan xüsusiyyətlərin heç bir başqa əsərdə olmadığını və onun qəti olaraq təqlid edilə bilmədiyi barədə qərara gəlmişlər.\nQuran kimi kitab yazmaq mümkün deyil\nUca Allah buyurur: "Əgər qulumuza nazil etdiyimizə şübhə edirsinizsə və doğru deyirsinizsə, onda ona bənzər bir surə gətirin və Allahdan savayı bütün şahidlərinizi köməyə çağırın! Əgər siz bunu edə bilmirsinizsə, – heç edə də bilməzsiniz – onda yanacağı insanlardan və daşlardan olan, kafirlər üçün hazırlanmış oddan çəkinin" (əl-Bəqərə, 23-24)\nQuranın Allah sözü olmasının sübutlar\n24 yanvar 2015 20:44\nüslubu ərəb dilində olan bütün başqa əsərlərin dil və üslubundan üstündür, onun ayələri isə həm forma, həm də məzmun baxımından bənzərsizdir. Quran ayələrinin çoxmənalı olmasına baxmayaraq onlar olduqca aydın və asan anlaşılandır. Uca Allah Qurani Kərimdə bu haqda buyurur: “Bu, insanlar üçün bir açıqlama, doğru yolu göstəricisi və öyüd-nəsihətdir” (Ali İmram, 138)\n23 yanvar 2015 16:18\n22 yanvar 2015 23:39\nAllah komeyiniz olsun AmiN!..Yazan elleriniz derd gormesin.))..CoooX saqolun meqaliye gore.)\n22 yanvar 2015 21:37\n22 yanvar 2015 20:49\nAllah razi olsun canm menim.\nEllerin derd gormesin.\n22 yanvar 2015 19:22\nallah razi olsun..ellerinize saglig\n22 yanvar 2015 19:14


Bir ayda 5 kq arıqladan BULQUR pəhrizi - PEYK.AZ\nSaysız faydaları olan bulqur həm də arıqlamağa kömək edir. Bulqurun arıqlamağa təsiri haqqında türkiyəli qidalanma və pəhriz mütəxəssisi Seda.D...\nİyun 2, 2020 - 11:30\nPeyk.Az medicina.az-a istinadən bildirir ki, bulqur, fol turşusu tərkibi sayəsində uşaqlar və hamilə qadınlar üçün vacibdir. Əslində, bulqur hamiləliyin ilk 3 ayında yeyilirsə, qadınlar fol turşusunu dərman vasitəsi ilə deyil, birbaşa ondan götürə bilərlər. Bulqur həm də, uşaqların beyin inkişafına çox əhəmiyyətli təsir göstərir.\nBulqur həm də, 1 ayda 5-8 kiloqrama qədər arıqlamağınıza yardımçı olacaq. Bu pəhriz zamanı orqanizm vitamin, mineral, kalsium, zülallardan geri qalmadığı üçün sağlam hesab olunur.Yüksək miqdarda lif ehtiva edən bulqur uzun müddət tox tutma xüsusiyyətinə malikdir. 100 qram bulqurda 8.2 qram lif vardır. Lifli qidalar xolesterolu aşağı salıcı təsiri sayəsində öd turşularının qarşısını alaraq, pəhrizdə ümumi yağ və xolesterolu tənzimləyir.Peyk.Az\nReanimasiya şöbəsi tam dolub, bir dənə\nPeyk Xeber Apr 1, 2020 0 136\nadmin Avq 16, 2020 0 52\nHansı qidaları günün hansı saatlarında yemək faydalıdır?...\nadmin İyul 25, 2020 0 48


İtaliyada daya 18916 nəfər koronavirusa yoluxub - İki sahil\nÖtən gün Ötən gün İtaliyada aparılan 323 min 47 test nəticəsində 18 min 916 nəfərdə koronavirus (COVID-19) aşkarlanıb. Bununla da pandemiyaya yoluxanların ümumi sayı 2 milyon 907 min 825-ə çatıb.\n“İki sahil” xəbər verir ki, İtaliyanın Səhiyyə Nazirliyinin məlumatına görə, son 24 saat ərzində 280 ölməsi ilə COVID-19-dan dünyasını dəyişənlərin ümumi sayı 97 min 507-ə yüksəlib.\nNazirlik 11 min 320 insanın sağaldığını və aktiv COVID-19 xəstələrinin sayının 411 min 996-ya yüksəldiyini bildirib. Reanimasiyada olan koronavirus xəstələrinin sayı 22 nəfər artaraq 2 min 216-ya yüksəlib.


Gəncəni, dinc əhalini atəşə tutmaq Ermənistanın terrorçu mahiyyətidir - Hulusi Kılıç\nTəcavüzkar Ermənistan hərbi meydanda uğursuzluğa düçar olduqca daha da aqressivləşir. Əslində Ermənistanın 30 ilə yaxın zaman kəsiyində Azərbaycana qarşı həyata keçirdiyi işğalçılıq siyasətindən geri çəkilmək istəməməsi ilə hazırda dinc azərbaycanlı əhaliyə qarşı hücumlar etməsi bir-birini tamamlayan cinayətlərdir. Digər ətraf bölgələrdə olduğu kimi, Gəncəni, dinc əhalini Ermənistan ərazisindən atəşə tutmaq bu forpostun terrorçu mahiyyətidir. Bu hərəkətlər beynəlxalq səviyyəli cinayətdir.\nLent.az bildirir ki, bu fikirləri AZƏRTAC-a müsahibəsində Türkiyənin Azərbaycandakı sabiq səfiri Hulusi Kılıç bildirib.\nDünya ictimaiyyətini, eləcə də ATƏT-in Minsk Qrupunu ikiüzlülükdə ittiham edən H.Kılıç deyib: “Ermənistan və havadarlarının Azərbaycanın dinc əhalisinə, mülki şəxslərin evlərinə atəş açmaqda məqsədi Azərbaycan Ordusunun Qarabağı işğaldan azad etmək üçün başladığı zəfər hərəkatını dayandırmaqdır. Düşmən hələ də başa düşmək istəmir ki, Azərbaycan xalqı heç bir halda işğal faktının davam etməsini qəbul etməyəcək. Düşmən mülki azərbaycanlıları hədəf aldıqca Azərbaycan xalqı daha mütəşəkkil olaraq Prezident İlham Əliyevin ətrafında birləşib müzəffər Ordusuna dəstək verəcək. Artıq Azərbaycanda hər kəs, hər bir vətəndaş müsəlləh əsgər ruhunda Qarabağın işğaldan azad olunması prosesinə qoşulub”.


Arxiv: 13/05/2019 [19:00]\nAvstraliya Heyvanları Müdafiə Fondunun məlumatına görə, Yaşıl qitədə cəmi 80 min koala qalıb. Biosfer.az “Hi-News.ru” ya istinadla xəbər verir ki, kisəli ayıların sayının böhranlı həddə qədər…\nXaçmazlı təsərrüfatçılar çiyələk yığımına hazırlaşır\nRespublikamızın əsas tərəvəzçilik rayonlarından sayılan Xaçmazda may ayının ikinci ongünlüyündən başlayaraq mövsümün ilk məhsulu sayılan çiyələyin yığımına başlanılacaq. Biosfer.az AZƏRTAC-a istinadən xəbər verir ki, təsərrüfatçılar əsasən…\n“Fani” siklonu nəticəsində ölənlərin sayı 64 nəfərə çatıb\nÖtən həftədən başlayaraq Hindistanın şərqində yerləşən Odişa ştatında tüğyan edən güclü “Fani” siklonu ən azı 64 nəfərin həyatına son qoyub. Biosfer.az xarici mətbuata istinadən xəbər verir…\nPlastiklərlə çirkləndirmələr nəticəsində hər il milyonlarla quş tələf olur. Quşlar plastik kütlələrin zərrəciklərini qidaya bənzədərək udurlar. Biosfer.az xəbər verir ki, bu barədə BMT-nin xəbər mərkəzinin Beynəlxalq…\n“Niyə balıqçılar düşünmürlər ki, kürütökmə dövründə balığın ovlanması onun kökünün kəsilməsi deməkdir? Məgər bunun üçün hansısa elmi yanaşmaya ehtiyac var? Hamıya bəllidir ki, kürüsü olan balıq…\nAzərbaycanda sabaha gözlənilən hava şəraiti açıqlanıb. Ekologiya və Təbii Sərvətlər Nazirliyinin Milli Hidrometeorologiya Departamentindən Biosfer.az-a verilən məlumata görə, mayın 14-də Bakıda və Abşeron yarımadasında hava dəyişkən…\nTuristlər Cənubi Afrikanın Kruger milli parkında şirlərin qabanı ovlamasını müşahidə ediblər. Biosfer.az Oxu.az-a istinadla xəbər verir ki, hadisə şahidinin çəkdiyi kadrlar parkın YouTube kanalında yerləşdirilib. Videonun…\nTürkiyənin qərbində 4,1 bal gücündə zəlzələ baş verib. Biosfer.az Avropa-Aralıq dənizi Seysmoloji Mərkəzinə istinadən xəbər verir ki, “UTC” vaxtı ilə saat 22:24-də qeydə alınan yeraltı təkanların…\nDünyanın müxtəlif ölkələrinin plastik tullantılarla mübarizəsini gücləndirmək məqsədilə BMT-yə üzv olan 187 dövlətin nümayəndələri Cenevrədə ixrac olunan məhsullarla bağlı sərtləşdirilmiş qaydaları müəyyən ediblər. Biosfer.az AZƏRTAC-a istinadən…\nPanamada 6,1 bal gücündə zəlzələ baş verib. Biosfer.az ABŞ Geoloji Xidmətinə istinadən xəbər verir ki, “UTC” vaxtı ilə saat 19:24-də qeydə alınan yeraltı təkanların episentri David…


3 nəfərdə mobil telefon aşkarlandığı üçün qəbul imtahanından xaric olunub – Yenicag.Az\nAna Səhifə Cəmiyyət 3 nəfərdə mobil telefon aşkarlandığı üçün qəbul imtahanından xaric olunub\n3 nəfərdə mobil telefon aşkarlandığı üçün qəbul imtahanından xaric olunub\nYeni Çağ Media Qrupu – Avqust 21, 2020 - 15:13\nDövlət İmtahan Mərkəzi (DİM) tərəfindən 21 avqust 2020-ci il tarixində şəhər və rayonların imtahan qrafikinə uyğun olaraq I və IV ixtisas qrupları ali təhsil müəssisələrinə qəbul imtahanları, həmçinin II, III və V ixtisas qrupları üzrə ali təhsil müəssisələrinin və 9 illik təhsil bazasında kolleclərin müsabiqəsində buraxılış imtahanında verdiyi xarici dildən fərqli dil üzrə iştirak etmək istəyənlər üçün əlavə xarici dil imtahanı, qəbul imtahanını buraxılış imtahanında verdiyi dildən fərqli dil üzrə vermək istəyənlər üçün əlavə imtahan (Azərbaycan və ya rus dili) keçirilib.\nDİM-dən Yenicag.az-a verilən məlumata görə, mərkəz tərəfindən pandemiya şəraitinin tələblərinə əsasən iştirakçıların yalnız tibbi maska ilə imtahan binasına daxil olmasına icazə verilib. Buraxılış rejimi yeni qaydalara uyğun şəkildə tənzimlənib, imtahan heyəti müvafiq qoruyucu vasitələrlə (xüsusi geyim, əlcək, üz sipəri, tibbi maska) təmin olunub.\nİmtahanların təşkil edilməsi üçün ümumilikdə 75 imtahan binası, 1322 imtahan zalı ayrılıb. İmtahanların idarə olunmasına 75 ümumi imtahan rəhbəri, 227 imtahan rəhbəri, 1719 nəzarətçi–müəllim, 150 buraxılış rejimi əməkdaşı, 70 bina nümayəndəsi ayrılıb.\nİlkin məlumatlara əsasən 1 nəfərin bədən hərarəti yüksək olduğu üçün binada olan təcili tibbi yardım üzrə həkimin rəyinə uyğun olaraq imtahana buraxılmayıb. 3 nəfərdə isə mobil telefon aşkarlandığı üçün imtahandan xaric olunub.\nAvqustun 22-dən etibarən DİM-də imtahan protokollarının, cavab vərəqləri və kartlarının emalı aparılacaq.\n9 illik təhsil bazasında kolleclərin müsabiqəsində buraxılış imtahanında verdiyi xarici dildən fərqli dil üzrə iştirak etmək istəyənlər üçün əlavə xarici dil imtahanı, qəbul imtahanını buraxılış imtahanında verdiyi dildən fərqli dil üzrə vermək istəyənlər üçün keçirilən əlavə imtahanların (Azərbaycan və ya rus dili) nəticələri yaxın 3 gün ərzində elan olunacaq.\nDigər imtahanlarda istifadə olunan açıq tipli tapşırıqların yoxlanılması uzun müddət tələb etdiyindən nəticələrin yaxın 2 həftə ərzində elan olunması nəzərdə tutulur.\nQeyd edək ki, bu gün saat 16:00-da DİM-in “Facebook” səhifəsi və “Youtube” kanalı vasitəsi ilə canlı yayım ediləcək və Mərkəzin məsul əməkdaşları, ekspertlər tərəfindən 20-21 avqustda keçirilən imtahanlarda istifadə olunmuş test tapşırıqları və sualların düzgün cavabları ilə bağlı geniş izahat veriləcək.\n"28 May"da bədbəxt hadisə - Cinayət işi başlandı\n09.03.2021 - 14:53\nBərdədə DƏHŞƏT - Sevgilisi oğlanın üzərinə spirt töküb yandırdı\n09.03.2021 - 14:40\nAQTA-nı “gör”, bazarı “çap”: Agentlik ölkənin ərzaq təhlükəsizliyini necə “qoruyur”\n09.03.2021 - 14:27\n1666 akt ləğv edildi\n09.03.2021 - 14:15


TSQ-yə əmr verildi: ƏSƏD GÜCLƏRİNİ VURUN\nTSQ və ASO qüvvələrinin keçirdiyi “Zeytun Budağı” Hərəkatı çərçivəsində Afrinə getmək istəyən Əsəd qüvvələrinə qarşı TSK-ya əmr verilib.\nƏSƏD MİLİSLƏRİ VURULACAQ!\n“Zeytun Budağı” Hərəkatının ilk günündən bəri Əsədlə YPG-nin razılaşdığı və rejim güclərinin Afrinə daxil olduqları iddia edilirdi. Ancaq meydançadakı parametrlər və şərtlər bunun baş verməyəcəyini göstərdi.\nYPG, bu həmləni edərək Əsədlə qarşılıqlı təsir və ünsiyyət halında olduğunu, Hələbdən Afrinə doğru gedən yollara və marşruta hakim olduğunu göstərməyə çalışdı. Bununla "Buraya istədiyim zaman dəstək üçün döyüşçü gətirə bilərəm" mesajını vermək istədi.\nAfrin şəhər mərkəzində Əsəd tərəfdarı olan kütlələr TSQ-nin əməliyyatına qarşı hərəkətə keçirilmək istənildi. Təbliğat məqsədli bu təşəbbüsü, “Reuter”s Xəbər Agentliyi "YPG-yə yaxın mənbələrə" əsaslanaraq xəbər verdi. "Əsəd milislərinin Afrinə girdikləri" xəbəri isə rejim və Hizbullah tərəfdarı mənbələrlə istinad edilərək manipulyasiya edildi. Hizbullah və rejim tərəfdarı Televiziya, avtomobil konvoyunda silahlı adamların görüntülərini yaydı. Bunu Suriya Dövlət Televiziyası da müşayiət etdi.\nBöhranın baş verdiyi ilk gün Nazirlər Kabinetinin iclası zamanı TSK-ya lazımi göstərişlər verildi. Türk Hava Qüvvələri təyyarələri tərəfindən bunların keçid marşrutları bombalandı. Fırtına topları da Harbul Səhər, Tel Cibbin, Hayfa Kallah kəndləri yaxınlığındakı marşrutları vurdu. Afrinə getmək üçün toplaşanlar, qorxaraq geri çəkildilər.\nAfrinə getməyi planlaşdıranlar əvvəlki gün şanslarını bir daha yoxladı. Hələbin Şeyx Məsud Qəsəbəsinə 3 kilometr qalmış 2 əsgəri kazarmada toplaşan silahlı milislər, yenə gündüz vaxtı, F-16-lar və pilotsuz SİHA-ların hədəfi oldular. Aralarında Kürdlər və Baas Partiyasının üzvləri vardı. Bu dəfə avtomobil konvoyu ilə Afrinə yaxınlaşmağa cəhd etdilər, ancaq yan yörələri bombalanınca qayıdıb qaçdılar.\nBu təşəbbüsdən sonra prezident Rəcəb Tayyib Ərdoğanın da söylədiyi kimi, Afrinin tam mühasirəyə alınması qərarı verildi. Artıq bundan sonra TSQ, rejimin və YPG-nin təbliğat vasitələrinin təzyiqinə, Afrinə müdaxilə etməsinə imkan verməyəcək. Afrin-Hələb yönəldən TSQ ünsürləri, buranı havadan və qurudan müşahidə vasitələri ilə tam nəzarət altına aldı. Bölgədə hər cür hərəkətdə olan hərbi ünsürlər dərhal vurulacaq. Qısa müddət ərzində buranın quru qoşunları vasitəsilə də mühasirəyə alınması planlaşdırılır. Mare-Tel Rifat xətti və hazırda PKK-nın əlində olan Tel Rifatın qərbi nəzarətə götürüləcək. Afrinə aparan yeganə Nubl və Zahraa bölgələri də tamamilə qapadılacaq.


Sevil Yusifova ilə JQA-nın 6 Mart tədbiri və illik mükafatları barədə müsahibə\nSual Jurnalist Qadınlar Assosiyasiyasının illik mükafatlarının verilməsi bu il həm də təşkilatın yaranmasının 10 illiyinə təsadüf edir. Rəhbəri olduğunuz təşkilatın on il ərzindəki hansı mühüm nailiyyətlərini yada salmaq istiyərdiniz?\nCavab On il dalbadal demek olar ki,bir ənənə halını almış bu tədbirin keçirilməsi, jurnalistka sahəsində oz peşəsilə seçilən qadınların mükafatlandırılması və xüsusi diplomlarla təltif edilməsi əslində onların əməyinə verilən bir qiymətdir. Bu həm də cəmiyyətin mətbuata olan münasibətinin bir göstəricidir. Çünki biz orda yalniz “İlin Qadın Jurnalistini” seçmirik, eyni zamanda jurnalist qadınlara dəstək olan qurumları və yaxud məmurları,diplomatları və diplomatik korpusları da seçirik. Onlar nə dərəcədə mətbuata açıqdırlar,nə dərəcədə jurnalistə informasiya verirlər.\nNailiyyətlərimizdən biri kimi onu gostərə bilərik ki, biz region televiziyalarına böyük diqqət yetiririk. Məsələn Tovuzda yayımlanan SMTV ilə cox güclü işlərimiz olub. Orda maarifləndirmə işləri aparmışıq. Eyni zamanda bizim Bakıda hazırladığımız verilişlərin regionda yayımlanması onların bazasının möhkəmlənməsinə və peşəkarlığının artmasına kömək edir.\nSual Mükafatı alacaq olan şəxslərin və ya qurumların seçilməsi prosesi necə aparılır?\nCavab Əvvəlcə jurnalist qurumlar, yazılı mətbuat, elektron mətbuat və internetsaytlar arasında bir sorğu keçirilir sonra isə idarə heyyəti, rəhbərlik tərəfindən mükafatların kimlərə veriləcəyi bu sorğunun nəticələri nəzərə alınaraq müəyyən edilir.\nSual Bu il sizin təşkilat tərəfindən başlıca hansı sahələrdə və kimlərə mükafat veriləcək?\nCavab Əsasən son dövrlər keçirdiyimiz monitorinqlərdən aydın olur ki, siyasi və analitik yazılar yazan jurnalist qadınların sayı azalır. Biz çalışacağıq ki, ciddi yazılar yazan, ciddi xəbər verən, reportajlar hazırlayan jurnalistlərə xüsusi önəm verək. Ən başlıcası odur ki, biz mətbuatın inkişafında xüsusi rolu olan qadın jurnalistləri mükafatlandırırıq. Bu il bu sahədə mükafat Bəsti Əlibəyliyə veriləcək. O tərəqqi medalı almış ilk qadın jurnalistdir. ”İlin Qadın Jurnalisti” nominasiyasının sıralarında İTV-dən Səidə xanımın,"Xəbər.az" İnformasiya Agentliyinin baş redaktoru və baş direktoru Gülnarə xanımın adı keçir. O cümlədən jurnalist qadınların xüsusi layihələrinə dəstək verən qurumlardan "Ker-Mur" plaza xüsusi diploma layiq görüləcəkdir.Və mətbuata ən çox açıq olan diplomat mükafatına Türkiyənin Azərbaycandaki fövqalədə və səlahiyyətli səfiri Hulusi Kılıç layiq görülüb. Onu da qeyd edim ki, bu nominasiyada ABŞ-ın Azərbaycandakı səfiri xanım Enn Dersi də eyni sayda səs yığıb. Sadəcə biz keçən il xanım Dersiyə mükafat verdiyimiz üçün bu il səfir xanima mükafat yox, çıxış üçün vaxt verəcəyik, amma mükafat Hulusi bəyə veriləcək.


"Delta" və "Delta plyus" bəşəriyyətə nə vəd edir?\n20:30 30-06-2021 333\nBir il yarımdan çoxdur ki, dünyanın kabusuna çevrilən (COVİD-19) virusunun daha təhlükəli mütasiyaları peyda olub. Hindistan ştammı kimi tanınan "Delta" və "Delta plyus" mutagenlərinin yayılma sürəti adi koronavirusdan 60 faiz daha çoxdur. "Delta" və "Delta plyus" ştammları gənclərdə ağır qrip əlamətləri kimi - mədə ağrısı, ürəkbulanma və iştahsızlıqla müşahidə edilə bilir.\nBu ştammın əsas xüsusiyyəti insan hüceyrələrinin daxilinə daha tez nüfuzetmə qabiliyyətinə malik olmasıdir, ona görə də onun yayılma sürəti daha yüksəkdir. "Delta" ştammının vaksin almış insanlarda hüceyrə daxilinə nüfuz etməsi prosesi ləngiyir, bir çox hallarda isə ümumiyyətlə, orqanizmdə formalaşmış anti-cismlər virusu dərhal məhv edir. Bu qarşıdurmada orqanizmin ümmun sisteminin vəziyyəti yenə əsas rol oynayır.\nÜmumdünya Səhiyyə Təşkilatının (ÜST) məlumatına görə, yeni mutagen artıq dünyanın 92 ölkəsində, o cümlədən də qonşu gürcüstanda da aşkarlanıb. ÜST dünya ölkələrini koronovirusun yeni mütasiya olunmuş formalarına qarşı qabaqlayıcı tədbir görməyə, ölkələrin başladığı karantin rejimlərinin yumşaldılması prosesini ən azı bir ay ləngitməyə çağırır. Bununla yanaşı ÜST ölkələri vaksinasiyanı sürətləndirməyi tövsiyyə edir. Çünki mütəxəssislərin fikrincə, ÜST tərəfindən təsdiqlənmiş bütün vaksinlər koronavirusun bütün mütasiya olunmuş variantları üçün müxtəlif dərəcəli təsirlərə malikdir ki, bu da xəstəliyin nisbətən yüngül simpitomlarla keçməsinə səbəb olur.


Axar.az xəbər verir ki, millət vəkili Azərbaycanın Kamerun ilə əlaqələrin genişləndirilməsində maraqlı olduğunu bildirib və iki ölkə arasında əməkdaşlığın getdikcə daha da artacağına inandığını deyib.\nGörüş zamanı Q.Paşayeva ölkəmizin 1-ci vitse-prezidenti Mehriban Əliyeva başda olmaqla Azərbaycan qadınlarının cəmiyyətdə rolu barədə danışıb, eyni zamanda Azərbaycan həqiqətləri, 1 milyon azərbaycanlının, yüz minlərlə azərbaycanlı qadının Ermənistanın işğalı nəticəsində öz yurd-yuvalarından qaçqın və məcburi köçkün düşməsi faktı barədə ətraflı məlumatlar verib. O deyib ki, dünyanın harasında yaşamasından asılı olmayaraq, bütün qadınlar, xüsusilə də, beynəlxalq aləmdə nüfuzlu qadınlar Ermənistanın bu addımlarına laqeyd, seyrçi qalmamalı və buna qarşı öz etiraz səsini ucaltmalı, azərbaycanlı qaçqın və məcburi köçkün qadınların öz ev-eşiklərinə dönməsi üçün səylərini artırmalıdırlar. Millət vəkili Kamerunun Qadınların səlahiyyətlərinin genişləndirilməsi və Ailə naziri Marie Therese Abena Ondoa nee Obamaya Dağlıq Qarabağ münaqişəsi və Ermənistanın işğal etdiyi Azərbaycan torpaqlarında törətdiyi vandalizm aktlarını, azərbaycanlılara məxsus tarixi-mədəni, dini abidələri, qəbiristanlıqları məhv etməsini özündə əks etdirən “Azərbaycan həqiqətləri” filmləri kataloqu və materialları, həmçinin Azərbaycan mədəniyyətinə aid kitablar, sənədli filmlər də təqdim edib. İki ölkə arasında qarşılıqlı dəstəyin vacibliyinə diqqət çəkən Kamerunun Qadınların səlahiyyətlərinin genişləndirilməsi və Ailə naziri Marie Therese Abena Ondoa nee Obama beynəlxalq təşkilatlar çərçivəsində əməkdaşlığın daha da genişlənməsinin önəmini də vurğulayıb.\nMillət vəkili Avrasiya Beynəlxalq Araşdırmalar İnstitutu İB-nin rəhbəri Qənirə Paşayeva eyni zamanda Kamerun, Nigeriya və Konqonun qadın millət vəkilləri, siyasətçiləri, QHT rəhbərləri, tanınmış təşkilat rəhbərləri və fəal qadınları ilə görüşüb.\nKamerun, Nigeriya və Konqonun tanınmış təşkilat rəhbərləri, fəal qadınları ilə görüşməkdən məmnunluğunu bildirən millət vəkili Q.Paşayeva Azərbaycan hökuməti və parlamentinin ölkələrimiz arasında münasibətlərin daha da genişlənməsinə böyük önəm verdiyini deyib.\nQ.Paşayeva Azərbaycanın Kamerun, Nigeriya və Konqo ilə əməkdaşlığa verdiyi önəmdən, ölkələrimiz arasında parlamentlərarası əməkdaşlıq və bütün istiqamətlərdə əməkdaşlığın daha da genişlənməsi üçün böyük potensial olduğundan danışıb və onları ölkəmizə dəvət edib. Deputat Azərbaycanda prezident İlham Əliyevin rəhbərliyi altında bütün sahələr üzrə həyata keçirilən önəmli layihə və islahatlar, əldə edilən uğurlar, Azərbaycanın iqtisadi və turizm potensialı, mədəniyyət zənginliyi, multukultural dəyərlərə sahibliyi ilə bağlı da geniş məlumatlar verib. Kamerun, Nigeriya və Konqonun qadın millət vəkilləri, siyasətçiləri, QHT rəhbərləri, tanınmış təşkilat rəhbərləri və fəal qadınları da Azərbaycanla əməkdaşlığın inkişafına önəm verdiklərini, ölkələrimiz arasında münasibətlərin getdikcə daha da inkişaf edəcəyinə inandıqlarını vurğulayıblar.\n2019.08.17 / 15:00


Xədicə İsmayılovanın “Yeni Azərbaycan” qəzetinə qarşı iddiası\nİddiaya Bakının Səbayel rayon məhkəməsində baxılır. Vəkilin sözlərinə görə, qəzetin 13 mart və 20 mart tarixli buraxılışlarında jurnalistin şərəf və ləyaqətini ləkələyən yazılar dərc edilib.\nİyulun 31-də Səbayel rayon məhkəməsində hakim Nurəddin Bağırovun sədrliyi ilə “Azadlıq” radiosunun əməkdaşı Xədicə İsmayılovanın “Yeni Azərbaycan” qəzeti və qəzetin baş redaktoru Hikmət Babaoğluna qarşı iddiasına baxılıb.\nVəkil Fariz Namazlının sözlərinə görə qəzetin 13 mart və 20 mart tarixli buraxılışlarında jurnalistin şərəf və ləyaqətini ləkələyən yazılar dərc edilib. Vəkil həmin yazılara görə təkzib verilməsi və üzr istənilməsini, həmçinin 2000 AZN təzminat ödənilməsini tələb etdiklərini bildirib.\n“Yeni Azərbaycan” qəzetinin baş redaktorunun müavini Aqşin Hümbətov isə məqalədəki fikirlərlə bağlı konkret mənbələr göstərildiyini, o cümlədən baş redaktor Hikmət Babaoğlunun Xədicə İsmayılovanın şəxsi həyatını əks etdirən videogörüntülərin sosial şəbəkələrdə yayılmasını pisləyən bəyanat verdiyini deyib.\nMəhkəmə prosesi avqustun 9-da saat 15-də davam edəcək.


Nazirlər Kabineti “Mərkəzi və yerli icra hakimiyyəti və yerli özünüidarəetmə orqanlarının hazırladıqları hüquqi aktların layihələrinə dair ictimai dinləmə və ictimai müzakirənin keçirilməsi Qaydası”nı təsdiq etmişdir – "Insan Hüquqları XXI əsr – Azərbaycan" Fondu\nNazirlər Kabineti “Mərkəzi və yerli icra hakimiyyəti və yerli özünüidarəetmə orqanlarının hazırladıqları hüquqi aktların layihələrinə dair ictimai dinləmə və ictimai müzakirənin keçirilməsi Qaydası”nı təsdiq etmişdir\nAzərbaycan Respublikasının Nazirlər Kabineti “Mərkəzi və yerli icra hakimiyyəti və yerli özünüidarəetmə orqanlarının hazırladıqları hüquqi aktların layihələrinə dair ictimai dinləmə və ictimai müzakirənin keçirilməsi Qaydası”nın təsdiq edilməsi haqqında qərar vermişdir.\nNazirlər Kabinetinin mətbuat xidmətindən AzərTAc-a bildirilmişdir ki, sənədə əsasən, mərkəzi və yerli icra hakimiyyəti və yerli özünüidarəetmə orqanlarının hüquqi aktlarının layihələrinə dair ictimai dinləmə və ictimai müzakirənin təşəbbüsçüsü həmin mərkəzi və yerli icra hakimiyyəti və yerli özünüidarəetmə orqanları, vətəndaş cəmiyyəti institutları, ictimai şuralar və ayrı-ayrı vətəndaşlar ola bilərlər.\nQeyd edilir ki, mərkəzi və yerli icra hakimiyyəti orqanları hazırladıqları hüquqi aktların layihələrinə dair ictimai dinləmə və ictimai müzakirənin təşkili üçün özünün rəsmi internet səhifəsində xüsusi bölmə ayırır və həmin səhifədə “elektron hökumət” portalına keçidi təmin edirlər. Hazırlanmış normativ hüquqi aktların layihələrini razılaşdırılması üçün göndərildiyi andan özünün rəsmi internet səhifəsinin xüsusi bölməsində və “elektron hökumət” portalında yerləşdirməlidirlər. Vətəndaş cəmiyyəti institutlarının, ayrı-ayrı vətəndaşların, mütəxəssis və ekspertlərin rəy, irad və təkliflərinin alınması məqsədi ilə layihələrin 60 gün, yuxarı icra orqanı tərəfindən normativ hüquqi aktın layihəsinin hazırlanması üçün 3 ay və ya daha az müddət müəyyən edildikdə, 10 gün müddətində həmin orqanların rəsmi internet səhifəsinin xüsusi bölmələrində qalmasını təmin etməlidirlər. Hazırlanmış hüquqi aktların layihələrinin ictimai dinləmə və ictimai müzakirəsi açıq keçirilməlidir. Fəaliyyət qabiliyyətinə malik istənilən vətəndaş və vətəndaş cəmiyyəti institutları ictimai dinləmə və ictimai müzakirələrdə iştirak edə və müzakirə olunan məsələ barədə öz mülahizələrini bildirə bilərlər.\nPrevious Post:Ukraynanın yeni prezidenti Pyotr Poroşenkonun təntənəli andiçmə mərasimi keçirilib\nNext Post:Hökməli-Qobu-Lökbatan-Güzdək-Puta avtomobil yolunun tikintisinə 7,6 milyon manat vəsait ayrıldı


Nazir Arslan: "Bakı-Tbilisi-Qars dəmir yolu İrana bağlanacaq" - RayHaber\nevTÜRKİYƏMarmara Bölgesi34 İstanbulNazir Arslan: "Bakı-Tbilisi-Qars dəmir yolu İrana bağlı olacaq\n17 / 03 / 2018 Levent Özen 34 İstanbul, 98 İran, ASİYA, Şəhərlərarası Raylı Sistemlər, DÜNYA, dəmiryolu, GENEL, MANŞET, TÜRKİYƏ 0\nNəqliyyat, Dənizçilik və Əlaqə naziri Əhməd Arslan, Marmarayİstanbul sakinlərinin həyatını asanlaşdırdığını ifadə edərək, "Gebze bu ilin sonundagün Halkalı"77 kilometrlik Marmaray vasitəsi ilə fasiləsiz olacaq."\nMaltepe Universiteti, Bakı-Tbilisi-Qars dəmir yolu xəttinin planlaşdırılması, inşası və tamamlanması işindəki səylərinə və verdiyi töhfələrə görə nazir Arslana fəxri doktoru təhvil verdi.\nQafqaz Universitetlər Birliyi (KÜNİB) 7. Adi Baş Məclisin iclası çərçivəsində edilən fəxri doktorluq mərasimində danışan Maltepe Universiteti Rektoru Arslan. Dr. Şahin Karasar və Senat üzvlərinə təşəkkür edərək, bu başlıq onu həm qürurverici, həm də utandırıcı hala gətirdiyini söylədi.\nArslan ölkənin inkişafı, inkişafı və əlçatan olması üçün təkcə Bakı-Tiflis-Qars Dəmiryol Xətti Layihəsi üçün bir çox layihə həyata keçirdiklərini, lakin bunun borcudur.\nArslan, Prezident Rəcəb Tayyib Ərdoğan və Baş nazir Binali Yıldırımın hər işində, bütün kabinet üzvlərinin də olduğu çox ciddi qatqıların olduğunu bildirdi.\nNəqliyyat, Dənizçilik və Rabitə Nazirliyi olaraq Arslan, 250 min nəfərlik bir ailədən olduqlarını, köməkçilərdən və ümumi müdirlərdən tutmuş yol boyu işləyən işçilərə qədər olduğunu söylədi.\nNəqliyyat sektorunda çox ciddi işlər gördüklərini və bundan sonra da davam edəcəklərini ifadə edən Arslan nəqliyyat sektorunun ÜDM-dəki payı barədə danışdı.\nTürkiyənin regional bir əsas olması üçün işlərini davam etdirdiklərini dilə gətirən Arslan, Türkiyədən 3-4 saatlıq uçuşla 1,5 milyard əhaliyə çatıldığına, bu əhalinin yaşadığı ölkələrin ümumi GSYH'sinin 35 trilyon dollar olduğunu, söz mövzusu rəqəmi Türkiyə adına əlavə dəyərə çevirmək üçün çalışdıqlarını söylədi.\nArslan, son illərdə Çin və Hindistanın inkişafından asılı olaraq, dünya nəqliyyatının ağırlıq mərkəzi nəqliyyat dəhlizləri haqqını vermək üçün şərqə doğru irəlilədiklərini söylədi.\n"Bakı-Tbilisi-Qars dəmir yolu İranla birləşdiriləcək"\nLan Növbəti dövr bölgələrimizin, o cümlədən coğrafiyamızın dövrüdür. İnanırıq ki, Anadolu, Qafqaz və Orta Asiya üçbucağında nəqliyyat orta müddətli dövrdə indiki iqtisadi ölçüsündən bir neçə dəfə artacaqdır. Bu səbəbdən coğrafiyamızı hər nəqliyyat növündə üstünlük verilən beynəlxalq bir dəhliz halına gətirmək bizim borcumuzdur. "\nTürkiyənin də içində olduğu nəqliyyat dəhlizinin inkişaf etdirmək üçün etdikləri fəaliyyətlərdən bəhs edən Arslan, Bakı-Tbilisi-Qars dəmir yolu Hattı'nın çox əhəmiyyətli olduğunu vurğuladı.\nArslan, Bakı-Tbilisi-Qars dəmir yolu xəttinin açılışı ilə Çindən Avropaya fasiləsiz yük daşınmasının mümkünlüyünün əldə olunduğunu və bu dəhlizi əvvəlcə Qars-İğdır-Dilucu-Naxçıvan-İran xəttini çəkərək İrana bağlayacaqlarını qeyd etdi. O, xətti Pakistanla birləşdirmək şanslarının olacağını söylədi.\nLayihənin əhəmiyyətinin gələcəkdə başa düşüləcəyini ifadə edən Arslan, Çindən Avropaya ildə yalnız 240 milyon ton yük göndərildiyini söylədi.\nDəmir yolu tenderi üçüncü körpüdə başlayır\nNazir Arslan, Marmaray'ın İstanbulluların həyatını asanlaşdırdıqlarını ifadə edərək, sonunda bu ilin sonunda Gebze'den gəldiyini söylədi HalkalıMarmaray vasitələri ilə 77 kilometrajı fasiləsiz edəcəyik. Üçüncü dəhlizin, avtomobil yolu baxımından orta dəhlizin əhəmiyyətli bir tamamlayıcısı olan Yavuz Sultan Səlim körpüsündə bir dəmir yolu quracağıq. Layihə demək olar ki, başa çatdı. Bağlayın və biz onun tenderinə başlayacağıq. Torpaq\nArslan, Şimali Marmara Karayolu, 1915 Çanaqqala Körpüsü kimi orta dəhlizi tamamlayacaq əhəmiyyətli layihələrə imza atması, nəqliyyat layihələrinin edildiyini söylədi.\nİstanbuldakı yeni hava limanının oktyabr ayında tamamlanacağını xatırladan 29 Arslan, beynəlxalq nəqliyyat baxımından əhəmiyyətli bir mərkəz olacağını söylədi.\nTədbirdə, Maltepe Universiteti Rektoru Prof. Dr. Şahin Karasar, Təbriz Universitetinin rektoru Dr. Seyyit Muhammed Purmuhammedi, Bakı Xarici Dillər Universitetinin rektoru. Dr. Prof. Dr. Kamal Abdulla, Gürcüstandakı Gori Universitetinin professoru. Dr. Giorgi Sosiashvli və Rusiya Elmlər Akademiyasının professoru. Dr. Dimitri Vasiliyev də müxtəlif çıxışlar etdi.


Abutalıbovun bolşevik qonşuları » Karabakhmedia.Az\nAbutalıbovun bolşevik qonşuları\nTarix:11-09-2017, 05:20 Kateqoriya:Manşet / Yazarlar\nDünən Türkiyədən gələn qonağımız Haluk bəylə İçərişəhər və İstiqlaliyyət küçəsindəki əntiq əşya mağazalarını, kitabçıları gəzdik.\nBu yerləri dolaşdıqca bir tərəfdən gələn il Azərbaycan Cümhuriyyətinin yüz illiyi ilə bağlı hazırlayacağımız kitabları, digər tərəfdən də yüz il öncə bu ərazidə keçirilən paradları, təntənələri düşündüm.\nCümhuriyyət parlamentinin binasının önündən keçdik. Divarda ancaq yüz adamdan beşinin görə biləcəyi bir lövhə vurulub. Üzərində bu binada Cümhuriyyətin parlamentinin yerləşdiyi yazılıb.\nXüsusi axtarmasan, əsla görə bilməzsən.\nMən o binadakı balkonu düşündüm. Şəxsi kolleksiyamda Cümhuriyyətin bir illiyinin keçirildiyi törənin fotosu var. O fotoda həmin balkondan bayraqlar asılıb. Oradan Cümhuriyyət liderləri xalqa səslənib. “Bir kərə yüksələn bayraq, bir daha enməz” deyə bu gün də qəlbimizi riqqətə gətirən kəlmələr o binada səslənib. Amma hər gün minlərlə adam o balkonun altından keçərkən bunları düşünürmü? Yox. Çünki bilmirlər.\nAmma həmin balkondan bir addım irəli gedəndə isə “Azərbaycan SSR” ilə qarşılaşırsan. 1920-ci ildə ölkəmizi işğal edən, Cümhuriyyətimizin varlığına son qoyan düşmənlərimizin qırmızı ulduzları qarşımıza çıxır.\nYolun sol tərəfində isə Abutalıbovun bolşevik qonşuları hələ də “yaşayır”. Dadaş Bünyadzadə və başqaları. Meriyaya yaxın ara küçələrin birində isə Ayna Sultanova və əri hələ də varlıqlarını qoruyurlar.\nBütün bunlar Hacıbala müəllimin hər gün işə gedərkən qarşılaşa biləcəyi mənzərələrdir.\nHörmətli, Hacıbala müəllim. Mənim Sizə böyük hörmətim var. Səmimi deyirəm. Bakının yenidən qurulmasının memarlarından biri də Sizsiniz. Bakıda yaşamağa başladığım vaxtdan gələn il 20 il ötəcək. Bu 20 il ərzində Bakının tamamilə dəyişdirilməsi, gözəlləşdirilməsi həm də Sizin adınızla bağlıdır. Düzdür, Bakının yaşıllığı xeyli məhv edildi, amma Bakı modern bir Avropa şəhərinə döndü. Təsadüfi deyil ki, bu gün ölkəmizə axın edən ərəbləri, farsları Bakı bir Şərq paytaxtı kimi deyil, Qərb paytaxtı kimi cəlb edir. Ona görə də qaldırdığım bu problemə diqqət etməlisiniz.\nMəsələn, şəhərimizin qonaqları ilə İstiqlaliyyət küçəsindən keçərkən divarda lövhəsi asılan insanların kim olduqlarını Sizdən soruşanda nə cavab verəcəksiniz? Dadaş Bünyadzadənin kim olduğunu avropalı qonağınıza necə açıqlayacaqsınız? Ona deyəcəksinizmi ki, müsəlman Şərqində qurduğumuz ilk cümhuriyyəti devirənlərin yanında yer alan vətən xainlərindəndir? Sizin haqqınızda nə düşünərlər? Və ya Sizdən Ayna Sultanovanın kim olduğunu soruşduqda (ki, ən çox bunu soruşa bilərlər, şəhərimizin ən gözəl yerində heykəli var) Siz onu necə təqdim edəcəksiniz?\nVə ya Sizin nəvəniz Çingiz İldırım küçəsi ilə gedərkən bu adamın kim olduğunu soruşduqda nə deyəcəksiniz? Deyəcəksinizmi ki, o adam 1918-ci ildə qurduğumuz dövlətin devrilməsində birbaşa rol oynayıb? Əgər bunu desəniz, nəvəniz deməzmi ki, bəs axı cənab Prezident həmin Cümhuriyyətə böyük önəm verir, yüz illiyinin keçirilməsi ilə bağlı sərəncam imzalayıb, bu ziddiyyət necə olur?\nHörmətli, Hacıbala müəllim. Əlqərəz, mən Sizin bu gün bolşevizmlə mübarizədə atdığınız mətin addımları dəstəkləyirəm. İstər “26-ları” yaşatmaq istəyənlər, istərsə də Cümhuriyyətimizə düşmən olan ünsürlərlə savaşınıza yaxından dəstək də verə bilərəm. Amma bu mübarizəni ilk öncə öz ətrafımızdan başlamalıyıq. Bakı meriyasının ətrafı bolşevik qonşularınızla doludur. O lövhələrin sökülməsi üçün işçi qüvvəsinə ehtiyacınız varsa, məmnuniyyətlə, özüm və gənc dostlarım iştirak edə bilərik. Təki ölkəmiz bu virusdan əbədi xilas olsun. Axı biz “Bakı Soveti” metrosunun adını dəyişdik, Sahil bağından məzarları və abidəni götürdük...\nAxın Sizin gözünüzün qabağında Leninin, Qırmızı Ordunun heykəlləri söküldü. İndi bu kiçik xatirə lövhələrinin, “SSR” yazılarının qalmasının bir anlamı varmı?\nCümhuriyyətin yüz illiyini onu yıxanlara dəstək olanlarla birlikdə keçirməyə məcburuqmu? Rəsulzadənin heykəlinin olmadığı şəhər mərkəzində onlara xəyanət edən Nərimanovun heykəlinin qalmasına necə dözürük?\nSabah kimlərsə çıxıb diriltməyə çalışdıqları Bağırova heykəl qoysalar, göz yumacaqsınız?\nOna görə də bolşevizmin bu ölkədə yenidən dirilməməsi üçün Sizin addımlarınızı dəstəkləyir, daha da mətin olmağınızı arzulayırıq./Teleqraf.com/